
PĂRȚILE:

                    Asociația de Dezvoltare Intercomunitară în Domeniul Serviciilor Publice de Salubrizare Gorj, cu sediul în Str. Vulcan nr.21; Loc. Târgu-Jiu; jud. Gorj, înregistrată în Registrul Asociaţiilor şi Fundaţiilor la Judecătoria Târgu Jiu sub nr. 41/ 08.12.2008, C.I.F. 25266343 cont IBAN …………….., deschis la ………….., reprezentată de președinte ………………….,
în numele și pe seama unităților administrativ-teritoriale membre: Municipiul Târgu Jiu, Municipiul Motru, Orașul Bumbești-Jiu, Orașul Novaci, Orașul Rovinari, Orașul Târgu Cărbunești, Orașul Țicleni, Orașul Tismana, Orașul Turceni, Comuna Albeni, Comuna Alimpești, Comuna Aninoasa, Comuna Arcani, Comuna Baia de Fier, Comuna Bălănești, Comuna Bălești, Comuna Bâlteni, Comuna Bărbătești, Comuna Bengești-Ciocadia, Comuna Berlești, Comuna Bolboși, Comuna Borăscu, Comuna Brănești, Comuna Bumbești-Pițic, Comuna Bustuchin, Comuna Câlnic, Comuna Căpreni, Comuna Cătunele, Comuna Ciuperceni, Comuna Crasna, Comuna Crușeț, Comuna Dănciulești, Comuna Dănești, Comuna Dragotești, Comuna Drăguțești, Comuna Fărcășești, Comuna Glogova, Comuna Godinești, Comuna Hurezani, Comuna Ionești, Comuna Jupânești, Comuna Lelești, Comuna Licurici, Comuna Logrești, Comuna Mătăsari, Comuna Mușetești, Comuna Negomir, Comuna Padeș, Comuna Peștișani, Comuna Plopșoru, Comuna Polovragi, Comuna Prigoria, Comuna Roșia de Amaradia, Comuna Runcu, Comuna Săcelu, Comuna Samarinești, Comuna Săulești, Comuna Schela, Comuna Scoarța, Comuna Slivilești, Comuna Stănești, Comuna Stejari, Comuna Stoina, Comuna Țânțăreni, Comuna Telești, Comuna Turburea, Comuna Turcinești, Comuna Urdari, Comuna Văgiulești, Comuna Vladimir, aceste unități administrativ-teritoriale având împreună calitatea de delegatar, denumite în cele ce urmează „Delegatar” pe de o parte,
și
Societatea …, cu sediul în …. strada ..., nr. ..., județul .., înmatriculată la Oficiul Registrului Comerțului de pe lângă tribunalul … cu numărul …, cod unic de înregistrare …, cont … deschis la …, reprezentată de …, având funcția de director general, în calitate de delegat, denumită în cele ce urmează „Delegat”, pe de altă parte,
Denumite în continuare împreună „Părțile” și separat „Partea”,
AVÂND ÎN VEDERE:
1. În anul 2008 a fost înființată Asociația de Dezvoltare Intercomunitară în Domeniul Serviciilor Publice de Salubrizare Gorj, având ca membri toate unitățile administrativ-teritoriale din județul Gorj, inclusiv Județul Gorj, în scopul înființării, organizării, reglementării, exploatării, monitorizării și gestionării în comun a serviciului de salubrizare în Județul Gorj,

2. Faptul că, în județul Gorj, există Depozitul Conform Tg. Jiu amplasat pe terenul proprietatea municipiului Tg. Jiu și care a fost integrat în PJGD,

3. Autorizația integrată de mediu nr. 4 din 14.10.2019, emisă de către Agenția pentru Protecția Mediului Gorj,
4. Legislația națională, respectiv legislația specifică serviciilor comunitare de utilități publice, în special a serviciului de salubrizare, care impune încheierea contractelor de delegare între unitățile administrativ-teritoriale/asociațiile de dezvoltare intercomunitară și operatori ca singură modalitate pentru prestarea serviciilor în varianta gestiunii delegate,
Au convenit încheierea prezentului Contract de delegare prin concesiune a gestiunii activității de eliminare prin depozitare a deșeurilor reziduale din județul Gorj, conform termenilor și condițiilor stipulate în cele ce urmează:

:
CAPITOLUL I. DEFINIȚII ȘI INTERPRETARE
ARTICOLUL 1 – DEFINIȚII ȘI INTERPRETARE
(1) În sensul prezentului Contract, termenii și expresiile scrise cu majusculă vor avea, cu excepția situației în care contextul reclamă altfel, sensul stabilit în prezentul Articol:
„Afiliat”
cu privire la orice persoană, oricare altă persoană (juridică) care controlează direct sau indirect prima persoană, care este sub controlul primei persoane sau care este controlată împreună cu prima persoană de către un terț; în sensul prezentului Contract termenul „control” cu referire la orice persoană înseamnă deținerea, direct sau indirect, a oricăreia dintre următoarele: (i) cel puțin jumătate din capitalul social sau activele afacerii sau (ii) cel puțin jumătate din drepturile de vot în adunările acționarilor/asociaților sau (iii) dreptul de a numi cel puțin jumătate dintre membrii consiliului de administrație sau organelor statutare care reprezintă o asemenea persoană (juridică); 
„An Contractual” 
o perioadă de timp începând la Data Începerii Contractului și terminându-se la aceeași dată a anilor următori, până la data încetării duratei prezentului Contract;
„Aria Delegării” 
înseamnă:
· pentru serviciul de depozitare deșeuri reziduale: unitățile administrativ teritoriale membre ale Asociației de Dezvoltare Intercomunitară în Domeniul Serviciilor Publice de Salubrizare Gorj;
„Asociația” sau „ADI” 
Asociația de Dezvoltare Intercomunitară în Domeniul Serviciilor Publice de Salubrizare Gorj înregistrată în Registrul Asociațiilor și Fundațiilor de pe lângă Judecătoria Tg. Jiu; 
„Autoritate Competentă” 
orice instanță judecătorească competentă și orice autoritate locală, națională sau organizație internațională, inspectorat, agenție, ministru, minister, persoană oficială sau funcționar public din cadrul Guvernului României, instituție publică, inclusiv, dar nelimitându-se la, Autoritatea de Reglementare; 
„Autoritatea de Reglementare” 
Autoritatea Națională de Reglementare pentru Serviciile Comunitare de Utilități Publice (ANRSC) sau orice altă instituție similară care poate fi autorizată și împuternicită conform Legii în vigoare la un moment dat să monitorizeze și să reglementeze regimul tarifelor și/sau al Serviciului;
„Autorizații” 
toate autorizațiile, licențele, permisele, certificatele, avizele, aprobările etc., emise de Autoritatea de Reglementarea sau altă Autoritate Competentă, în scopul furnizării/prestării și gestiunii Serviciului;
„Bio-deșeuri”
deșeuri biodegradabile provenite din grădini și parcuri, deșeurile alimentare sau cele provenite din bucătăriile gospodăriilor private, restaurantelor, firmelor de catering ori din magazine de vânzare cu amănuntul, compatibile cu deșeurile provenite din unitățile de prelucrare a produselor alimentare; 
”Bune Practici Comerciale” toate acțiunile, faptele, metodele și practicile relevante aplicabile în general în vederea gestionării Deșeurilor care, la un anumit moment dat, în termeni rezonabili și în condițiile legii, pot asigura rezultatul dorit pentru gestiunea Serviciului. Pentru scopul Serviciului care face obiectul prezentului Contract, Bunele Practici Comerciale includ:
(A) disponibilitatea necesarului de echipamente, utilaje, vehicule, materiale, instalații și stații, resurse adecvate, inclusiv a utilităților necesare astfel încât aceste elemente ante-menționate să funcționeze la capacitate maximă atât în condiții normale de operare, cât și în condiții excepționale de operare ce pot fi prevăzute în limite rezonabile;
(B) suficient personal de exploatare cu experiență și instruire adecvate în operarea corectă și eficientă a elementelor menționate la litera (A) de mai sus, ținând cont de specificațiile și normele de fabricație; totodată, acest personal trebuie să fie capabil să lucreze și în condiții neobișnuite ce pot fi prevăzute în limite rezonabile;
(C) operațiile de întreținere și reparații preventive ori de rutină, executate într-un mod care asigură exploatarea și operarea în siguranță și pe termen lung, ținând cont de recomandările fabricantului; de asemenea, operațiunile de întreținere și reparații ante-menționate vor fi executate de personal instruit și cu experiență, care deține know-how-ul, tehnica, uneltele și echipamentele adecvate;
(D) verificări și controale inopinate și adecvate pentru a asigura funcționarea la parametri optimi a echipamentelor și utilajelor folosite în gestiunea Serviciului conform, atât în condiții normale, cât și în condiții neobișnuite (ce pot fi prevăzute în limite rezonabile); și
(E) operarea echipamentelor și utilajelor folosite în gestiunea Serviciului în condiții de siguranță deplină pentru personalul manevrant, alți angajați, populație, mediul înconjurător, precum și pentru alte instalații conexe;
”Bunuri de Preluare” 
acele bunuri care, la Data Încetării Contractului, pot reveni Delegatarului, în măsura în care acesta din urmă își manifestă intenția de a prelua bunurile respective în schimbul plății unei compensații, în condițiile Legii și ale prezentului Contract;
”Bunuri de Retur” 
acele bunuri care, la Data Încetării Contractului, revin sau intră în proprietatea  Delegatarului, de plin drept, în principiu gratuit (cu excepția cazurilor prevăzute de prezentul Contract), în bună stare, exploatabile și libere de orice sarcini, ipoteci, gajuri sau garanții ori obligații similare. Pentru eventualele bunuri de retur ce vor fi achiziționate în cadrul prezentului contract, condițiile vor fi stabilite în actele adiționale prin care se decid investițiile.
”Bunuri Proprii” 
acele bunuri care aparțin Delegatului și care rămân în proprietatea sa după Data Încetării Contractului. Pentru eventualele bunuri ce vor fi achiziționate în cadrul prezentului contract, condițiile vor fi stabilite în actele adiționale prin care se decid investițiile.
”Contract” 
prezentul Contract de delegare a gestiunii Serviciului, împreună cu toate Anexele sale, așa cum pot fi modificate acestea sau Contractul la un moment dat cu acordul Părților prin acte adiționale; 
”Data de Începere (a Contractului)” Data Semnării Contractului, mai jos definită, dată în care începe prestarea activității ce face obiectul prezentului contract. 
”Data Încetării (Contractului)” 
data la care Contractul își încetează efectele între Părți, fără a aduce atingere excepțiilor stipulate la Articolul 50 (“Menținerea unor prevederi după Data Încetării”) din prezentul Contract;  
”Data Semnării Contractului” 
data când Contractul a fost semnat de către reprezentanții Delegatului și ai Delegatarului/ ADI în numele și pe seama Delegatarului sau de către ultimul dintre aceștia în cazul în care Contractul nu este semnat în aceeași zi de ambele Părți ; 
”Daună” 
orice prejudiciu, direct sau indirect, constând în pierderea efectivă suferită de creditorul obligației neîndeplinite de cealaltă Parte și beneficiul de care acesta este lipsit, la stabilirea prejudiciului ținându-se cont și de cheltuielile pe care Partea prejudiciată le-a realizat pentru limitarea sau evitarea prejudiciului și orice alte costuri și cheltuieli de orice natură și tip, angajate în vederea restabilirii situației care ar fi trebuit să existe în lipsa respectivului prejudiciu;   
”Delegatar” 
toate unitățile administrativ-teritoriale ale județului Gorj și județul Gorj, membre ale Asociației de Dezvoltare Intercomunitară în Domeniul Serviciilor Publice de Salubrizare Gorj, care au atribuit prezentul Contract prin intermediul Asociației de Dezvoltare Intercomunitară în Domeniul Serviciilor Publice de Salubrizare Gorj;
”Delegatul” 
societatea ………….. căreia i-a fost atribuit prezentul Contract;
„Depozit” 
amplasamentul pentru depozitarea Deșeurilor, la suprafață sau subteran, pentru scopul prezentului contract, acesta referindu-se la Depozitul conform de deșeuri Tg. Jiu; 
“Deșeu” 
orice substanță sau obiect pe care deținătorul îl aruncă ori are intenția sau obligația să îl arunce; 
“Deșeuri din ambalaje” 
înseamnă orice ambalaje sau materiale de ambalare care satisfac cerințele definiției de deșeu din înseamnă orice ambalaje sau materiale de ambalare care satisfac cerințele definiției de deșeu din Anexa nr.1 la O.U.G. nr.92/2021, exclusiv reziduurile de producție. 
“Deșeuri Menajere” 
înseamnă deșeuri provenite din gospodarii/locuinte, inclusiv fracțiile colectate separat, care fac parte din categoriile 15.01 și 20 din anexa nr. 2 la HG 856/2002 privind evidența gestiunii deșeurilor și pentru aprobarea listei cuprinzând deșeurile, inclusive deșeuri periculoase cu completările ulterioare; 
“Deșeuri Municipale” 
înseamnă:


a) deşeuri amestecate şi deşeuri colectate separat de la gospodării, inclusiv hârtia şi cartonul, sticla, metalele, materialele plastice, biodeşeurile, lemnul, textilele, ambalajele, deşeurile de echipamente electrice şi electronice, deşeurile de baterii şi acumulatori şi deşeurile voluminoase, inclusiv saltelele şi mobila;

  
b) deşeuri amestecate şi deşeuri colectate separat din alte surse   în cazul în care deşeurile respective sunt similare ca natură şi compoziţie cu deşeurile menajere.

  
Deşeurile municipale nu includ deşeurile de producţie, agricultură, silvicultură, pescuit, fose septice şi reţeaua de canalizare şi tratare, inclusiv nămolul de epurare, vehiculele scoase din uz şi deşeurile provenite din activităţi de construcţie şi desfiinţări.
“Deșeuri Reciclabile”
înseamnă deșeurile care prin operaţiuni de valorificare pot fi transformate în produse, materiale sau substanţe pentru a-și îndeplini funcţia iniţială ori pentru alte scopuri. Operaţiunile de valorificare care se încadrează în categoria reciclării includ retratarea materialelor organice, dar nu includ valorificarea energetica și conversia în vederea folosirii materialelor drept combustibil sau pentru operaţiunile de umplere;
”Deșeuri reziduale”
înseamnă deșeurile nevalorificabile colectate separat, altele decât Deseurile Reciclabile și biodegradabile, precum și deșeurile care nu pot fi valorificate rezultate în urma proceselor de tratare;

“Deșeuri Similare”
Deșeuri care din punctul de vedere al naturii și al compoziției sunt comparabile cu Deșeurile Menajere, exclusiv deșeurile din producție, din agricultură și din activități forestiere. 
”Documentația de Atribuire” 
documentația ce cuprinde toate informațiile legate de obiectul Contractului și de procedura de atribuire a acestuia, conform procedurii aplicabile potrivit Legii;
”Durata Contractului”
va avea înțelesul prevăzut la Art. 3 din prezentul Contract;
” Garanţia de Buna Execuţie”
înseamnă garanţia de buna execuţie a Contractului, constituită legal de Delegat, executabilă la prima cerere a Delegatarului, cuprinzând angajamentul irevocabil și necondiţionat al emitentului de a plăti orice sumă de bani solicitată de Delegatar, dar în limita valorii Garanţiei de Bună Execuţie, pentru a garanta:

a.plata oricăror penalități care se pot înregistra în favoarea Delegatarului,

b.plata oricăror sume către Delegatar conform prezentului Contract, inclusiv ca urmare a neîndeplinirii de către Delegat a obligaţiilor asumate prin prezentul Contract ;

“Generator”
orice agent economic, situat în interiorul Ariei Delegării, care generează Deșeuri nepericuloase care sunt acceptate la depozitare la Depozitul administrat de Delegat; 
“Indicatori de Performanță”
Indicatorii Tehnici și Indicatorii Privind Țintele, astfel cum sunt definiți în prezentul Articol;
”Indicatori privind Țintele” cerințele tehnice, cantitative și procentuale legate de țintele care trebuie atinse în gestiunea Serviciului, de îndeplinit de către Delegatar conform Regulamentului Serviciului  (Anexa nr. 1 la prezentul Contract), a legii și Anexa 4 la prezentul contract;
”Indicatori Tehnici” 
cerințele și standardele legate de eficiența Serviciului, care trebuie îndeplinite de Delegat, conform Regulamentului Serviciului (Anexa nr. 1 la prezentul Contract), a legii si Anexa 4 la prezentul contract; 
„Informații Confidențiale” 
înseamnă: (i) toate evidențele, rapoartele, conturile și alte documente și informații, cu excepția informațiilor publice potrivit legislației aplicabile,  transmise sau puse la dispoziție (și marcate drept confidențiale) de o Parte celeilalte în legătură cu obiectul prezentului Contract (transmise în orice mod și indiferent de suportul pe care sunt stocate), inclusiv toate datele cu caracter personal în sensul Legii privind protecția datelor cu caracter personal; și (ii) informațiile sensibile din punct de vedere comercial care reprezintă acele informații a căror dezvăluire ar prejudicia sau ar putea prejudicia interesele comerciale ale oricărei persoane, secretele comerciale, drepturile de proprietate intelectuală și elementele de know-how ale oricărei Părți și care sunt exceptate de la liberul acces la informații conform Legii;
„Lege” 
orice norme de drept aplicabile în România incluzând, dar fără a se limita la acestea: tratate, legi, ordonanțe, hotărâri, regulamente, coduri, norme metodologice, ordine, decizii, decrete, directive, principii generale de drept și hotărâri judecătorești obligatorii erga omnes, precum și reglementările obligatorii emise la nivelul Uniunii Europene, precum și orice cerință sau recomandare a Autorități de Reglementare, a unei Autorități Competente din România sau la nivelul Uniunii Europene, sau interpretare sau aplicare a oricăreia dintre cele de mai sus de către o Autoritate Competentă din România sau la nivelul Uniunii Europene. În sensul prezentei definiții „hotărârile judecătorești obligatorii erga omnes” reprezintă (i) hotărârile judecătorești definitive pronunțate în materia contenciosului administrativ prin care s-a anulat în tot sau în parte un act administrativ cu caracter normativ, (ii) deciziile Curții Constituționale prin care se constată neconstituționalitatea unui act normativ, (iii) recursurile în interesul legii pronunțate de Înalta Curte de Casație și Justiție asupra problemelor de drept care au fost soluționate diferit de instanțele de judecată precum și (iv) hotărârile judecătorești pronunțate în acțiunile colective introduse de către o categorie anume de cetățeni si care beneficiază de efectele acesteia;
“Legea Achizițiilor”
înseamnă Legea nr. 100/2016 privind concesiunile de lucrări şi concesiunile de servicii, cu modificările și completările ulterioare și H.G. nr. 867/2016, pentru aprobarea normelor de aplicare a prevederilor Legii nr.100/2016, privind concesiunile de lucrări şi concesiunile de servicii, cu modificările și completările ulterioare;
“Modificare Legislativă” orice intrare în vigoare, modificare, completare, suspendare, abrogare (totală sau parțială) a oricărei Legi astfel cum este definită mai sus sau orice alt eveniment cu efect similar, intervenit după Data Intrării în Vigoare a Contractului;
”Oferta” 
oferta depusă de Delegat în cadrul procedurii de atribuire a prezentului Contract; oferta cuprinde propunerea financiară și propunerea tehnică și este atașată ca Anexa nr. 3 la prezentul Contract;
“Operator de Salubrizare”
orice operator, altul decât Delegatul, căruia i-a fost delegată gestiunea unor activități componente ale serviciului de salubrizare (în special colectare, sortare și tratare, dar și alte activități, după caz), în Aria Delegării, prin hotărâri de dare în administrare/contracte/contracte de delegare a gestiunii atribuite de unitățile administrativ-teritoriale care formează Delegatarul din prezentul Contract, separat sau împreună prin ADI sau altă asociație de dezvoltare intercomunitară cu obiect de activitate serviciul de salubrizare; 
“Perioada de Monitorizare”
o perioadă specifică (respectiv o lună, un trimestru sau un an după frecvența cu care sunt monitorizate datele pe care Delegatul le raportează lunar, trimestrial sau anual) pe parcursul cărei Delegatarul sau ADI monitorizează modul de prestare a Serviciului de către Delegat sau orice perioadă de timp pe parcursul căreia Delegatarul sau ADI a decis să monitorizeze performanțele Delegatului prin inspecții inopinate.
„Programul de Operare”
 frecvența cu care Delegatul trebuie să își îndeplinească obligațiile specifice de furnizare/prestare a Serviciului, în special graficul de recepție a Deșeurilor la Depozit, după cum este prevăzut în Articolul 16 (“Prestarea Serviciului, graficul de operare și întreținerea bunurilor”) din prezentul Contract;
„Redevența” 
suma de bani plătibilă Delegatarului municipiul Tg. Jiu, de către Delegat, conform prevederilor art. 29 alin. (11) lit. m) din Legea serviciilor comunitare de utilități publice nr. 51/2006, republicată, cu modificările și completările ulterioare, și Art. 11 („Redevența”) din prezentul Contract;
“Regulamentul Serviciului”
regulamentul serviciului de salubrizare (Anexa nr 1 la prezentul Contract), aprobat de Delegatar/ADI conform regulamentului-cadru la nivel național elaborat și aprobat de Autoritatea de Reglementare; în scopul prezentului Contract vor fi aplicate doar prevederile din regulament care privesc Serviciul astfel cum este acesta definit în prezentul Articol;
”Serviciul” 
activitățile de:

- eliminarea, prin depozitare, a deşeurilor reziduale, a deşeurilor stradale, a deşeurilor de pământ şi pietre provenite de pe căile publice, a reziduurilor rezultate de la instalaţiile de tratare a deşeurilor municipale, precum şi a deşeurilor care nu pot fi valorificate provenite din activităţi de reamenajare şi reabilitare interioară şi/sau exterioară a locuinţelor la depozitul de deşeuri nepericuloase;
”Stație de tratare mecano-biologică (TMB)”
o instalație ce combină tehnicile de separare mecanică și de tratare biologică (aerobică sau anaerobică) sau o combinație a celor două care este proiectată să extragă și/sau să trateze fracțiile de Deșeuri introduse în sistem, cu scopuri specifice precum combustibil solid recuperat (SRF) sau produse de compost/similar compostului (CLO);  
“Tariful” 
contravaloarea furnizării/prestării Serviciului care face obiectul prezentului Contract, conform Articolului 10 („Tariful”) din prezentul Contract;
”Utilizator” 
are înțelesul prevăzut de Lege, în mod special de legea serviciului de salubrizare al localităților;
“Valorificarea Energetică a Deșeurilor”
un proces de incinerare prin care Deșeurile solide sunt transformate în energie termică pentru producerea de aburi care, în schimb, alimentează turbine generatoare de electricitate;
„Zi”
orice zi calendaristică, atunci când nu se face referire expresă la „Zi Lucrătoare”;
„Zi Lucrătoare” 
orice zi în afara (i) zilelor de sâmbătă și duminică; (ii) oricărei zile de sărbători legale în România sau oricărei zile în care băncile sunt închise pentru tranzacții, în conformitate cu Legea în vigoare; 
(2) În cuprinsul prezentului Contract și/sau în Anexele sale, termenii folosiți cu majuscule își vor păstra, indiferent de locul în care sunt folosiți în cuprinsul acestora, înțelesul dat în definiția aferentă. Formele cuvintelor la singular subînțeleg formele de plural și invers. 
(3) Împărțirea pe capitole și articole, precum și titlurile din Contract sunt introduse numai pentru a ușura sistematizarea și nu vor afecta interpretarea prezentului Contract și nu vor servi interpretării intențiilor Părților.  
(4) Orice referire la articole sau numere de articole va însemna, dacă nu este altfel specificat, o referire la articolele prezentului Contract. Referirile la anexe vor fi considerate referiri la anexele prezentului Contract.
(5) Referirile la „acest contract/prezentul Contract” vor fi interpretate ca referiri la acest document după cum este revizuit, modificat sau completat și în vigoare la anumite intervale de timp și va include referiri la orice document care îl revizuiește, modifică sau completează sau intră în vigoare, este încheiat ținând cont de sau în conformitate cu prevederile acestuia. 
(6) Referirile la “Părți” desemnează părțile prezentului Contract, iar referirile la “Parte” desemnează una dintre părțile prezentului Contract.
(7) Termenii utilizați și nedefiniți în prezentul Contract și care sunt definiți de actele normative aplicabile vor avea înțelesul prevăzut în definiția corespunzătoare din Lege.
CAPITOLUL II. OBIECTUL, DURATA ȘI DOCUMENTELE CONTRACTULUI
ARTICOLUL 2 – OBIECTUL CONTRACTULUI 
(1) Obiectul prezentului Contract este delegarea prin concesiune a gestiunii activităților componente ale serviciului de salubrizare a localităților, care compun “Serviciul” astfel cum este definit acesta la Articolul 1 („Definiții și interpretări”) de mai sus, respectiv activitățile de: 
- eliminare, prin depozitare, a deşeurilor reziduale, a deşeurilor stradale, a deşeurilor de pământ şi pietre provenite de pe căile publice, a reziduurilor rezultate de la instalaţiile de tratare a deşeurilor municipale, precum şi a deşeurilor care nu pot fi valorificate provenite din activităţi de reamenajare şi reabilitare interioară şi/sau exterioară a locuinţelor la depozitul de deşeuri nepericuloase;

(2) Prin prezentul Contract, Delegatarul atribuie Delegatului, pentru perioada de timp menționată la Articolul 3 (“Durata Contractului și Data de Începere”), dreptul și obligația de a presta Serviciul în Aria Delegării.
(3) Obiectivele Delegatarului sunt:
a) îmbunătățirea condițiilor de viață ale populației;
b) susținerea dezvoltării economico-sociale a localităților;
c) promovarea calității și eficienței Serviciului;
d) dezvoltarea durabilă a Serviciului;
e) gestionarea Serviciului pe criterii de transparență, competitivitate și eficiență;
f) protecția și conservarea mediului înconjurător și a sănătății populației;
g) respectarea cerințelor din legislația privind protecția mediului referitoare la salubrizarea localităților;
h) menținerea în stare de funcționare și îmbunătățire activității Depozitului.
ARTICOLUL 3 – DURATA CONTRACTULUI ȘI DATA DE ÎNCEPERE
(1) Durata prezentului Contract este de 5 ani de la Data de Începere a Contractului sau la epuizarea capacității de depozitare, în situația în care aceasta intervine anterior perioadei de delegare.   
(2) Data de Începere este aceeași cu Data Semnării Contractului, astfel cum sunt definite ambele la Articolul 1 („Definiții și interpretare”) din prezentul Contract. 
(3) Părțile pot conveni asupra prelungirii Duratei Contractului în condițiile prevăzute de Legea aplicabilă la data prelungirii. Prelungirea va fi convenită prin act adițional la Contract nu mai târziu de 6 (șase) luni înainte de data expirării Contractului.
ARTICOLUL 4 –CONTRACTUL ȘI DOCUMENTELE CONTRACTUALE
(1) Prezentul Contract reprezintă întreaga înțelegere contractuală a părților cu privire la obiectul acestuia.
(2) Se consideră că documentele care alcătuiesc Contractul se explică reciproc și se interpretează împreună. În eventualitatea oricăror neconcordanțe între cuvinte, termeni, fraze sau abrevieri scrise cu majusculă și definite în cadrul unei Anexe, înțelesul stabilit de Articolul 1 („Definiții și interpretare”) al Contractului va prevala asupra înțelesului din Anexă, dacă contextul acestui Contract permite.
(3) Prezentul Contract are următoarele anexe:
a) Regulamentul Serviciului (Anexa nr. 1);
b) Caietul de Sarcini al Serviciului (Anexa nr. 2);
c) Oferta Delegatului, inclusiv clarificările date de acesta, după deschiderea ofertelor (Anexa nr. 3)
d) Inventarul Bunurilor de retur (Anexa nr.4)

e) Procesul verbal de predare-primire a bunurilor de retur (Anexa nr.5)

f) Indicatorii de Performanță (Anexa nr. 6).
g) Asigurările (Anexa nr. 7)
h) Garanţia de Bună Execuţie (Anexa nr. 8)
i) Angajamentul ferm de susţinere din partea unui terţ, dacă este cazul (Anexa nr. 9)
j) Contractele cu subcontractanţii, dacă este cazul (Anexa nr. 10);
k) Acordul de asociere, dacă este cazul, (Anexa nr. 11)

(4) În cazul oricărui conflict sau neconcordanță între corpul principal al Contractului și orice Anexă, clauza din cuprinsul Contractului va prevala, cu excepția situației în care se specifică altfel în prezentul Contract.
CAPITOLUL III. DREPTURILE ȘI OBLIGAȚIILE PĂRȚILOR
ARTICOLUL 5 - DREPTURILE DELEGATARULUI 
(1) Delegatarul are următoarele drepturi, pe care le va exercita însă în corelare cu regulamentele, politicile tarifare și programele și strategiile de dezvoltare adoptate în cadrul ADIS Gorj pentru Aria Delegării.
a) să monitorizeze îndeplinirea obligațiilor contractuale asumate de Delegat; monitorizarea se va realiza prin reprezentanții ADIS Gorj;
b) să aplice penalități în caz de executare cu întârziere sau neexecutare a obligațiilor contractuale de către Delegat;
c) să-și exprime intenția de a dobândi Bunurile de Preluare și să solicite Delegatului să semneze contractul de vânzare-cumpărare a acestor bunuri, la încetarea prezentului Contract;
d) să modifice unilateral partea reglementară a Contractului (respectiv Regulamentul Serviciului și Caietul de Sarcini al Serviciului, Anexele nr. 1 și nr. 2 la Contract, pentru motive ce țin de interesul național sau local și/sau în caz de Modificare Legislativă, cu posibilitatea pentru Delegat de a primi o compensație în cazul în care echilibrul contractual este afectat în mod semnificativ ca urmare a acestor modificări;
e) să modifice unilateral Contractul în caz de modificare legislativă incidentă;

f) să aprobe structura și ajustarea/modificarea Tarifului, la propunerea Delegatului, conform Legii în vigoare;
g) să refuze motivat ajustarea/modificarea tarifului;

h) să rezilieze Contractul dacă Delegatul nu își respectă obligațiile asumate prin Contract;
i) să sancționeze Delegatul în cazul săvârșirii contravențiilor prevăzute de Lege; 
j) alte drepturi prevăzute de prezentul Contract sau de Lege.
(2) Drepturile prevăzute la alin. (1) de mai sus urmează a fi exercitate în numele și pe seama Delegatarului, de către ADIS Gorj în baza mandatului primit prin statutul său. Delegatarul păstrează dreptul de a fi informat și de a propune măsuri privind Serviciul aflat sub responsabilitatea sa, prin intermediul și în cadrul ADIS Gorj. În relația cu Delegatul, Asociația constituie interfața între Delegat și Delegatar. 
ARTICOLUL 6 – DREPTURILE DELEGATULUI
Delegatul are următoarele drepturi:
a) să încaseze contravaloarea Serviciului, corespunzător Tarifului aprobat de Delegatar, determinat în conformitate cu Legea în vigoare și în special cu metodologia aprobată de ANRSC;
b) să aplice la facturare Tariful aprobat; 
c) să solicite ajustarea Tarifului în raport cu dispoziţiile legale în vigoare (Metodologia aplicabilă adoptată de ANRSC). Ajustarea se poate efectua la solicitarea motivată a operatorului şi cu aprobarea prealabilă a autorităţii contractante; 
d) să propună modificarea Tarifelor aprobate în situaţiile de schimbare semnificativă a echilibrului contractual, în raport cu dispoziţiile legale în vigoare (Metodologia aplicabilă adoptată de ANRSC în vigoare la data solicitării). Modificarea se poate efectua la solicitarea motivată a operatorului şi cu aprobarea prealabilă a autorităţii contractante.; 
e) să suspende, să întrerupă sau să limiteze prestarea serviciului, conform Legii 51/2006 privind serviciile comunitare de utilități publice, republicată, cu modificările și completările ulterioare, dacă sumele datorate pentru prestarea Serviciului nu au fost achitate în termenele prevăzute în contract, după obținerea unei hotărâri judecătorești; suspendarea/întreruperea/limitarea prestării Serviciului se va aplica doar unităților administrative-teritoriale care nu și-au respectat obligațiile de plată.
f) să încheie contracte cu terții pentru întreținerea și reparațiile instalațiilor, utilajelor, echipamentelor utilizate pentru prestarea Serviciului;
g) în caz de neplată, să solicite recuperarea debitelor restante, inclusiv prin procedurile de executare silită;
h) să accepte la Depozit și Deșeuri provenite din Județul Gorj care fac parte din Aria de Delegare;
i) să beneficieze de exclusivitatea prestării Serviciului în Aria Delegării, acordată în baza prezentului Contract de Delegare. Nicio altă entitate (societate comercială, consorţiu, serviciu public) nu va putea presta activităţile care fac obiectul prezentului Contract, în Aria Delegării
ARTICOLUL 7 – OBLIGAȚIILE DELEGATARULUI
Delegatarul are următoarele obligații, pe care le va exercita însă în corelare cu regulamentele, politicile tarifare și programele și strategiile de dezvoltare adoptate în cadrul ADIS Gorj, pentru Aria Delegării și, după caz, prin intermediul ADIS Gorj conform mandatului acordat acesteia:
a) să actualizeze și să aprobe modificările la Regulamentul Serviciului, cuprins în Anexa nr. 1 la prezentul Contract, în baza regulamentelor cadru, conform legilor în vigoare, obligație care se va exercita prin intermediul ADIS Gorj;
b) să aprobe Tarifele propuse de Delegat (inclusiv ajustările și modificările) conform Legii în vigoare, obligație care se va exercita prin intermediul ADIS Gorj;
c) să verifice periodic, prin intermediul ADIS Gorj:
1. calitatea Serviciului prestat;
2. îndeplinirea Indicatorilor de Performanță;
3. menținerea echilibrului contractual;
4. asigurarea unor relații echidistante și echilibrate între Delegat și Operatorii de Salubrizare;
d) să nu-l tulbure pe Delegat în exercițiul drepturilor sale ce rezultă din prezentul Contract;
e) să medieze eventualele divergențe, sesizări, plângeri etc. care apar între Delegat și Operatorii de Salubrizare/Generatori;
f) să asigure un mediu de afaceri concurențial și transparent;
g) să păstreze, în condițiile Legii, confidențialitatea datelor și informațiilor economico-financiare privind activitatea Delegatului, altele decât cele de interes public.  
ARTICOLUL 8 –OBLIGAȚIILE DELEGATULUI
Delegatul are următoarele obligații generale:
a) să asigure prestarea Serviciului conform prevederilor contractuale și cu respectarea Regulamentului Serviciului (Anexa nr. 1 la Contract) și Caietului de Sarcini ale Serviciului (Anexa nr. 2 la Contract), a prescripțiilor, normelor și normativelor tehnice în vigoare, într-o manieră eficientă, în conformitate cu Legea și Bunele Practici Comerciale; 
b) să accepte la Depozit Deșeurile provenite din Aria Delegării;
c) sa respecte fluxul Deșeurilor prevăzut la Articolul 14 (“Fluxul Deșeurilor”) din prezentul Contract; 
d) să accepte modificarea Programului de Operare și a cerințelor tehnice, așa cum sunt aceste detaliate în  Caietul de Sarcini al Serviciului ori de câte ori va fi necesar din cauza modificării regulamentelor locale privind gestionarea deșeurilor, în cazul în care respectivele modificări sunt făcute pentru alinierea prevederilor regulamentelor locale la reglementări naționale;
e) să plătească despăgubiri pentru întreruperea nejustificată a prestării Serviciului; 
f) să dețină toate Autorizațiile necesare prestării Serviciului, prevăzute de legislația în vigoare, să obțină și să mențină valabile, pe cheltuiala sa proprie, toate aceste Autorizații; Delegatul va trebui să poată furniza în orice moment documente care să ateste că Autorizațiile necesare au fost eliberate pentru Depozit și că Depozitul este operat în conformitate cu aceste Autorizații (în special autorizațiile de mediu). De asemenea, Delegatul va informa Delegatarul/ ADIS Gorj în cazul în care intervin modificări la condițiile atașate Autorizațiilor, schimbări în ceea ce privește deținerea Autorizațiilor sau elemente care pot afecta prezentul Contract.
g) să respecte Indicatorii de Performanță prevăzuți în Regulamentul Serviciului și în Anexa nr. 4 („Indicatorii de Performanță”) la prezentul Contract și să îmbunătățească în mod continuu calitatea Serviciului prestat; 
h) să aplice metode performante de management care să conducă la reducerea costurilor de operare, inclusiv prin aplicarea procedurilor concurenţiale prevăzute de normele legale în vigoare privind achiziţiile publice, şi să asigure totodată respectarea cerinţelor specifice din legislaţia privind protecţia mediului; 
i) să înregistreze toate reclamațiile și sesizările care îi sunt adresate, într-un registru și să ia măsurile de rezolvare ce se impun. În registru se vor consemna numele, prenumele persoanei/datele societății care a reclamat, adresa reclamantului, data și ora reclamației, data și ora rezolvării, numărul de ordine al reclamației - care va fi comunicat petentului. Delegatul are obligația să răspundă la sesizările scrise în termen de maximum 30 de Zile de la înregistrarea acestora; 
j) să furnizeze Autorităților Competente, Delegatarului și ADIS toate informațiile solicitate și să asigure accesul la documentele și documentațiile pe baza cărora prestează Serviciul, în condițiile Legii și ale prezentului Contract; 
k) să țină evidența gestiunii Deșeurilor și să raporteze periodic către ADIS Gorj, precum și oricăror alte Autorități Competente, inclusiv prin transmiterea către Autoritatea Competentă în domeniul protecției mediului, date și informații despre activitatea specifică conform chestionarului din anchetele statistice naționale, după caz, conform Legii în vigoare; 
l) să se asigure că toate substanțele și materialele periculoase folosite sau care urmează să fie folosite în prestarea Serviciului sunt păstrate într-un mediu controlat și în condiții de siguranță conform Legii în domeniu și Bunelor Practici Comerciale, precum și că toate recipientele cu substanțe periculoase sunt etichetate corect și clar;
m) să nu cesioneze sau transfere în vreun mod prezentul Contract sau orice parte din drepturile și obligațiile sale derivate din prezentul Contract, altfel decât în conformitate cu condițiile stipulate la Articolul 25 (“Subdelegarea și transfer”), orice operațiune realizată în alte condiții fiind nulă de drept;
n) să efectueze lucrările de întreținere, modernizare, reparare și/sau înlocuire a Bunurilor de Retur, după caz;
o) să asigure existența personalului necesar pentru prestarea Serviciului și să asigure conducerea operativă, mijloacele tehnice și personalul de intervenție în situații de urgență;
p) să plătească penalitățile contractuale în cuantumul prevăzut de prezentul Contract și Anexele corespunzătoare, în caz de nerespectare a obligațiilor sale contractuale și a Indicatorilor de Performanță;
q) să constituie și să alimenteze, conform Legii în vigoare și prezentului Contract, Fondul pentru închiderea și urmărirea post-închidere a Depozitului (denumit în cele ce urmează „Fondul”); 
r) să respecte prevederie Ordinului nr.757/2004 privind aprobarea Normativului tehnic privind depozitarea deșeurilor, cu modificările și completările ulterioare (sau orice alt act normativ care-l va înlocui) în ceea ce privește activitatea de depozitare a deșeurilor;

s)  în cazul suspendării/întreruperii/limitării prestării Serviciului ca urmare a unei hotărâri judecătorești pentru unitățile administrativ-teritoriale care nu și-au respectat obligațiile de plată, Delegatul va notifica Delegatarul și operatorii de colectare și transport în termen de 24 de h intenția de suspendare/întrerupere/limitare a prestării Serviciului;
t) orice alte obligații prevăzute de prezentul Contract.  
ARTICOLUL 9 – OBLIGAȚIILE DE INVESTIȚII ALE DELEGATULUI 
(1) Având în vedere că, în integralitate construcția depozitului este asigurată și finanțată de Polaris Mediu SRL, iar prin prezentul contract, la Data Semnării acestuia, nu se solicită investiții suplimentare, orice investiție suplimentară, în măsura în care o astfel de investiție este permisă conform Legii aplicabile, va necesita aprobarea propunerilor Delegatului de către ADIS Gorj și va fi inclusă în Programul de Investiții prin act adițional la prezentul Contract, semnat de toate Părțile.
CAPITOLUL IV. EXECUTAREA CONTRACTULUI
ARTICOLUL 10 –TARIFUL 
(1) Tariful pe care Delegatul are dreptul să-l aplice de la Data de Începere a Contractului este:

T1 = tariful pentru eliminarea, prin depozitare, a deşeurilor reziduale şi reziduurilor tariful de depozitare - T depozitare ______________ lei/tonă;
(2) Tariful prevăzut la alin. (1) trebuie să includă cheltuielile aferente tuturor operațiilor de exploatare/operare, întreținere a echipamentelor, închidere și monitorizare post-închidere, precum și cu garanția financiară de mediu.
(3) Contravaloarea contribuției pentru economia circulară se va adăuga separat pe factura emisă, conform cantităților depozitate.
(4) În raporturile juridice/contractuale cu autorităţile administraţiei publice locale/ADIS sau, după caz, operatorii de salubrizare se aplică exclusiv tariful fundamentat în lei/tonă.

(5) Contravaloarea Serviciului prestat pe Aria Delegării, se se facturează de către Delegat cu respectarea termenului de emitere și scadență a facturii, precum și a penalităților aplicate în caz de neplată, prevăzute la art. 42 alin. (9) și (10) din Legea serviciilor comunitare de utilități publice nr. 51/2006, republicată, cu modificările și completările ulterioare, astfel:

-
S.C. Polari M Holding S.R.L.pentru deșeurile colectate și predate în vederea eliminării finale prin depozitare provenite de pe raza: Municipiului Târgu Jiu și din Bumbegti Jiu;

-
u.a.t. Turceni pentru deșeurile colectate și predate în vederea eliminării finale prin depozitare predate de către operatorul Soc. Turcenisal provenite de pe raza u.a.t. Turceni;

-
Direcției Publice Motru pentru deșeurile colectate și predate în vederea eliminării finale prin depozitare provenite de pe raza u.a.t. Motru;

-
S.C. Matsalubris pentru deșeurile colectate și predate în vederea eliminării finale prin depozitare provenite de pe raza u.a.t.  Matasari;

-
S.C. Util Local Blăgești pentru deșeurile colectate și predate în vederea eliminării finale prin depozitare provenite de pe raza u.a.t.  Blăgești;

-
U.a.t. Târgu Cărbunegti, Țicleni, Bărbătești, Vladimir, Hurezani, Licurici și Logrești pentru deșeurile colectate și predate în vederea eliminării finale prin depozitare de către operatorul S.C. Salurbis Gilort provenite de pe raza u.a.t. Târgu Cărbunegti, Țicleni, Bărbătești, Vladimir, Hurezani, Licurici și Logrești;

-
U.a.t. Jupănești, Săulești, Berlești pentru deșeurile colectate și predate în vederea eliminării finale prin depozitare de către operatorul S.C. Jupsal provenite de pe raza u.a.t. Jupănești, Săulești, Berlești; 

-
ADIS Gorj pentru deșeurile colectate și predate în vederea eliminării finale prin depozitare de către operatorul lridex Group Salubrizare provenite de pe raza u.a.t. orașele Novaci, Rovinari și Tismana și comunele: Aninoasa, Arcani, Alimpești, Albeni, Bălănești, Bolboși, Borăscu, Bâlteni, Baia de Fier, Bengești-Ciocadia, Brănești, Bumbești-Pitic, Bustuchin, Câlnic, Căpreni, Cătunele, Crușeț, Crasna, Dănciulești, Dănești, Drăguțești, Fărcășești, Godinești, Glogova, Ionești, Lelești, Negomir, Plopșoru, Prigoria, Polovragi, Roșia de Amaradia, Stejari, Stoina, Samarinești, Săcelu, Schela, Scoarța, Stănești, Telești, Țânțăreni, Turcinești, Urdari, Turburea, Slivilești, Ciuperceni, Mușețești , Văgiulești.

Rezidurile de la sortare si compostare predate de operatorii stațiilor de sortare și compostare se facturează către Delegat fiecărei unități administrativ-teritoriale pentru care operatorul instalațiilor prestează activitatea, pe baza situației cantitative comunicate de către acesta.
(6) Tarifele vor fi ajustate anual sau modificate în conformitate cu metodologia aplicabilă, adoptată de Autoritatea de Reglementare (Ordinul președintelui ANRSC nr. 640/2022). 
(7) Ajustarea sau modificarea tarifului se aprobă de către AGA ADIS Gorj în baza mandatului special primit de la unitățile administrativ-teritoriale membre.
(8) Ajustarea se poate efectua în conformitate cu Ordinul ANRSC nr.640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu aprobarea prealabilă prin Hotărâre AGA a Asociației de Dezvoltare Intercomunitară ADIS Gorj.

Ajustarea tarifului se face prin aplicarea coeficientului de indexare cu evoluţia indicelui preţului de consum total (IPC total) la total cheltuieli de exploatare, fără a fi necesară fundamentarea elementelor de cheltuieli.
Parametrul de ajustare este indicele preţurilor de consum total comunicat de Institutul Naţional de Statistică.
Ajustarea tarifelor se face cu respectarea dispoziţiilor anterioare şi potrivit formulei:

T(1) = V(1)/Q(1), unde:

    T(1) = tariful ajustat;

    Q(1) = cantitatea programată, egală cu Q(0) din fundamentarea anterioară aprobată;

    V(1) = valoarea totală ajustată, determinată de influenţele primite în cheltuielile de exploatare de evoluţia parametrului de ajustare IPC_total, calculată potrivit formulei:

    V(1) = CT(1) + CT(1) x r% + CT(1) x d%, unde:

    CT(1) = CE(1) + CF(1)

    CE(1) = CE(0) x IPC_total/100

    CE(0) = cheltuielile de exploatare, din fundamentarea anterioară aprobată;

    IPC_total = calculat pe perioada cuprinsă între luna de referinţă aferentă fundamentării anterioare şi luna corespunzătoare celui mai recent IPC_total publicat de Institutul Naţional de Statistică la data solicitării ajustării;

    CE(1) = cheltuielile de exploatare ajustate cu inflaţia;

    CF(1) = cheltuielile financiare, la acelaşi nivel cu cheltuielile financiare CF(0) din fundamentarea anterioară avizată/aprobată;

    r% = cota de profit stabilită la momentul încheierii contractului de delegare;

    d% = cota de dezvoltare.
(9) Modificarea tarifelor se face cu respectarea dispoziţiilor Ordinului ANRSC nr.640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu aprobarea prealabilă prin Hotărâre AGA a Asociației de Dezvoltare Intercomunitară ADIS Gorj, conform formulei:                         

        Pm = Vm/Qm, unde:

    Pm = preţul sau tariful modificat;

    Vm = valoarea totală a activităţii/prestaţiei respective, determinată pe baza influenţelor primite în costuri de modificarea preţurilor de achiziţie a produselor şi serviciilor faţă de fundamentarea anterioară şi/sau de noile condiţii de prestare a serviciului/activităţii;

    Qm = cantitatea programată la nivelul anului în care se face propunerea.

Cantitatea programată de deşeuri Qm care se ia în calcul la modificarea nivelului tarifelor de se determină pe baza cantităţilor de deşeuri intrate la depozit, în condiţiile concrete de prestare a activităţii.
(10) Modificarea tarifelor se face la solicitarea motivată a operatorului de salubrizare, însoțită de fișele de fundamentare ale tarifelor și memoriile tehnico-economice justificative, cu aprobarea prealabilă a Beneficiarului proiectului, prin Hotărâre AGA a Asociației de Dezvoltare Intercomunitară ADIS Gorj.
(11) Tarifele aprobate trebuie să conducă la atingerea următoarelor obiective: 
a) asigurarea prestării Serviciului la nivelurile de calitate și Indicatorii de Performanță stabilite prin Regulamentul Serviciului și prin prezentul Contract;
b) realizarea unui raport calitate-cost cât mai bun pentru Serviciul prestat pe Durata Contractului și asigurarea unui echilibru între riscurile și beneficiile asumate de Părți; 
c) asigurarea funcționării eficiente a Serviciului și a exploatării bunurilor aparținând domeniului public și privat al Delegatarului, afectate Serviciului de salubrizare, precum și asigurarea protecției mediului. 
(11) Soluționarea oricăror dispute legate de Tarif se face conform prevederilor Articolului 53 („Legea aplicabilă și soluționarea litigiilor”) din prezentul Contract. Până la soluționare vor fi aplicate Tarifele în vigoare, iar în urma soluționării disputei, noile Tarife aprobate conform Legii vor intra în vigoare conform dispozițiilor legale.
ARTICOLUL 11 -  REDEVENȚA 
(1) Pentru fiecare An Contractual Delegatul va plăti următoarelor unităţi administrativ-teritoriale având calitatea de Delegatar o Redevenţă în suma de: 

- Municipiului Tg. Jiu suma de 32.500 euro/an plătibilă în lei la cursul BNR din ziua plății. 

(3) Redevenţa devine exigibilă de la Data de Începere a Contractului şi va fi plătită o dată/an în contul notificat de Delegatar, în termen de 30 de zile calculate de la sfârşitul lunii a 11 – a  a fiecărui an contractual. 

 (4) În cazul în care Delegatul nu efectuează plata redevenţei datorată Delegatarului în termenul prevăzut la alin. (2), Delegatul va plăti dobânzi penalizatoare, daune interese şi  daune-interese minimale, conform prevederilor Art. 29 alin. (7) din prezentul contract. Plăţile efectuate de Delegat se vor considera efectuate prioritar în contul dobânzilor penalizatoare şi al daunelor-interese minimale, până la plata integrală a acestora, şi numai după aceea în contul redevenţei restante.

(5) Prin prezentul Contract nu sunt acceptate plăţi parţiale. În cazul efectuării unei astfel de plăţi parţiale, Delegatarul va fi îndreptăţit să considere plata ca fiind neefectuată, devenind astfel incidente prevederile alin. (3) ale prezentului Articol.

(6) Momentul efectuării plăţii se consideră a fi ziua în care contul Delegatarului este creditat cu suma reprezentând tranșa anuală de plată.
(7) Cuantumul redevenţei se va actualiza anual cu indicele de inflaţie comunicat de Institutul Naţional de Statistică.
ARTICOLUL 12 –INDICATORII DE PERFORMANȚĂ 
(1) Delegatul va presta Serviciul astfel încât să asigure îndeplinirea Indicatorilor de Performanță, prevăzuți în Anexa nr. 4 („Indicatorii de Performanță și Calitate”) la Contract. 
(2) Indicatorii de performanță și calitate stabilesc, printre altele, condițiile pe care trebuie să le îndeplinească Serviciul, având printre obiective:
a) continuitatea Serviciului din punct de vedere cantitativ și calitativ;
b) adaptarea permanentă la cerințele rezonabile ale Utilizatorilor;
c) eliminarea oricăror discriminări privind accesul la Serviciu;
d) respectarea reglementărilor specifice din domeniu.
ARTICOLUL 13 –MONITORIZAREA CONTRACTULUI
(1) Operatorul va respecta cerințele privind monitorizarea, stabilite prin autorizația de mediu, autorizația de gospodărire a apelor (după caz), precum și orice altă cerință suplimentară impusă de o autoritate competentă (din domeniul protecției mediului, gospodăririi apelor sau sănătății publice, etc.) privind exploatarea în regim normal a serviciului, precum și prin prezenta documentație de atribuire.

(2) Monitorizarea va fi realizată utilizând serviciile unor laboratoare de încercări (interne sau terță parte) acreditate.
(3) Monitorizarea, verificarea și controlul activității delegatului se realizează  în vederea respectării și îndeplinirii de către delegat a indicatorilor de performanță și în general a tuturor obligațiilor stabilite prin relația contractuală încheiată între părți
(4) ADIS Gorj va efectua oricând inspecții de monitorizare pentru verificarea îndeplinirii obligațiilor contractuale, inspecții aleatorii și/sau inopinate privind orice aspecte legate de Serviciu. 
(5) Delegatul /reprezentanul legal /conducerea operatorului verificat (controlat) vor fi informați printr-o notificare cu privire la programul inspecției / controlului pentru a participa la ședința de deschidere / închidere și pe toată perioada inspecției.

Notificarea controlului se realizeză de către delegatar cu cel puțin 2 zile înainte de începerea efectuării inspecției și se transmite în scris sau prin e-mail operatorului economic vizat.

În cazul în care delegatul solicită întemeiat amânarea inspecției, această poate fi aprobată doar o singură dată dar nu mai mult de 3 zile lucrătoare.

Dacă nu există nici un răspuns sau o altă solicitare din partea delegatului atunci inspecția se va desfășura conform programării, considerându-se că notificarea a fost acceptată.

Notificarea privind inspecția nu se efectuează în cazul verificărilor/controalelor inopinate  în situația suspectării delegatului de provocare a vreunei neconformități legate de serviciul prestat ori soldat cu afectarea factorilor de mediu și/sau sănătății populației.

Notificarea se întocmește în 2 exemplare, unul comunicat delegatului și unul anexat actului de control de către echipa care va efectua inspecția, sub semnătura conducerii delegatarului fiind înregistrată în registru de intrări/ieșiri.

Programul inspecției va fi stabilit de către Delegatar și va conține orice aspecte legate de serviciul de operare pe care le consideră oportune.

În activitatea de monitorizare, verificare, control se utilizează următoarele categorii de acte/documente: 

(a) raport de monitorizare –act elaborat de către împuterniciții Asociației de Dezvoltare Intercomunitară ADIS Gorj în cazul controalelor efectuate pe amplasamentele care fac obiectul delegării, în care sunt consemnate orice aspecte legate de serviciu și informații relevante obțiunte ca urmare a controlului, verificărilor și monitorizărilor, inclusiv măsurile cu termen pentru conformare/remediere ce se impun a fi realizate în cazul constatării unor deficiențe sau neconformități;

(b) raport de constatare –act elaborat de către împuterniciții Asociației de Dezvoltare Intercomunitară  ADIS Gorj în cazul controalelor efectuate pe amplasamentele care fac obiectul delegării, în care se consemnează stadiul îndeplinirii /neîndeplinirii măsurilor de remediere/conformare dispuse prin raportul de monitorizare;

(c) proces verbal de constatare-act elaborat de împuteniciții Asociației de Dezvoltare Intercomunitară ADIS Gorj în situația controalelor efectuate în toate celelalte cazuri (inclusiv inopinate) în care sunt consemnate orice aspecte legate de serviciu și informații relevante obținute ca urmare a verificărilor realizate în teren;

(d) proces-verbal de constatare și sancționare a contravenției-Formular tipizat.

Verificarea/ controlul în teren

Monitorizarea/verificarea/controlul în teren se realizează prin următoarele activități:

(a) vizitarea întregului amplasament, a zonei de operare sau a unei părți a acesteia, a incintelor, a dotărilor și instalațiilor existente ori deținute de operatorul economic;

(b) verificarea respectării obligațiilor contractuale asumate și gradul de conformare al obiectivului/operatorului la standardele de calitate și actele de reglementare existente;

(c) verificarea conformării obiectivului/operatorului controlat la legislația specifică;

(d) controlul documentelor solicitate, precum și înregistrările rezultatelor zilnice, evenimentelor și incidentelor în detaliu, care sunt necesare delegatarului pentru monitorizarea indicatorilor de performanță;

(e) verificarea modului de exploatare și întreținere a instalațiilor/utilajelor din dotare;

(f) verificarea corectitudinii în cazul realizării monitorizărilor, raportărilor, evaluărilor și în general a managementului operațional implementat.

Delegatul are obligația să faciliteze accesul personalului de control împuternicit Asociației de Dezvoltare Intercomunitară ADIS Gorj și să participe la efectuarea inspecției.

Activitățile specifice care se realizează pe parcursul verificărilor/controlului în teren sunt:

(a) ședința de deschidere = activitatea de informare a titularului obiectivului controlat sau a reprezentantului legal al acestuia asupra tipului de inspecție care urmează să se realizeze și programul acesteia;

(b) controlul propriu-zis = cuprinde verificarea amplasamentului și/sau zonelor de operare (după caz) și a dotărilor obiectivului controlat, a activităților desfășurate de operator, intervievarea persoanelor cu responsabilități și analiza aspectelor și deficiențelor constatate; 

(c) întocmirea actelor/documentelor de control = etapa în care se definitivează controlul;

(d) ședința de închidere = acțiune prin care se asigură informarea titularului obiectivului sau a reprezentanților legali desemnați de aceasta asupra rezultatelor controlului, concluziilor care se desprind, măsurilor stabilite în urma controlului.

Finalizarea verificărilor/controlului:
Este etapa finală, ulterioară vizitei în teren, ce presupune activitate la sediul Asociației de Dezvoltare Intercomunitară ADIS Gorj, care urmărește: întocmirea Raportului de monitorizare/Raportului de constatare/Procesului verbal de constatare și transmiterea documentului către operatorul economic verificat/controlat, după înregistrarea actului în Registrul de evidență Asociației de Dezvoltare Intercomunitară ADIS Gorj în ordinea emiterii acestora;

În cazul în care pe perioada derulării controlului/verificării sunt constatate deficiențe ori neconformități în prestarea serviciului raportat la prevederile contractului și documentelor conexe, cu anexele aferente, acestea vor fi descrise/ consemnate în actul/documentul de control încheiat și concretizate sub forma unei/unor măsuri impuse cu termen de remediere/realizare ce nu poate depăși 60 de zile de la data înaintării/semnării actului.

Delegatul poate formula obiecțiuni în scris numai în documentul / actul de control încheiat cu ocazia verificărilor/inspecției, lipsa acestora însemnând asumarea realizării măsurilor impuse/dispuse la termenul prevăzut în actul de control.

Actul de control în forma finală va fi asumat prin semnătură de către reprezentantul legal al delegatului și de către reprezentanții împuterniciți Asociației de Dezvoltare Intercomunitară ADIS Gorj, constituind astfel finalul ședinței de închidere. 

În situația în care delegatul refuză asumarea prin semnătură a actului de control încheiat acesta poate fi transmis prin poștă cu confirmare de primire sau afișat la sediul social al operatorului economic ori punctul de lucru unde acesta își desfășoară activitatea.

După primirea actului de control întocmit de reprezentanții Asociației de Dezvoltare Intercomunitară ADIS Gorj, delegatul are obligația de a transmite o informare cu privire la realizarea în interiorul termenului precizat a măsurilor impuse.

În situația neîndeplinirii la termen a măsurilor de remediere dispuse prin actul de control încheiat și a oricăror deficiențe ori neconformități constatate, reprezentanții împuterniciți Asociației de Dezvoltare Intercomunitară ADIS Gorj pot aplica sancțiuni  contravenționale în conformitate cu prevederile Legii 51/2006 a serviciilor comunitare de utilități publice cu completările și modificările ulterioare, OUG nr.92/2021 privind regimul deșeurilor cu completările și modificările ulterioare, Legii 101/2006 a serviciului de salubrizare a localităților cu completările și modificările ulterioare, OUG 195/2005 privind protecția mediului cu completările și modificările ulterioare, OG nr.2/2021 privind regimul deșeurilor și a legislației specifice incidente dar și penalități contractuale.

Înaintea întocmirii procesul verbal de constatare și sancționare a contravențiilor, în mod obligatoriu se va încheia un act de control sub forma raportului de constatare în care vor fi descrise toate neconformitățile, actele normative aplicabile și cuantumul sancțiunii contravenționale și/sau penalitatea contractuală aplicată.

Actul de control elaborat de reprezentanții împuterniciți ai Asociației de Dezvoltare Intercomunitară ADIS Gorj respectiv raportul de constatare poate fi înaintat delegatului și fără însușirea prin semnătură a acestuia în următoarele situații: 

(a) în situația în care delegatul este prezent și refuză semnarea raportului de constatare se va consemna ”refuză să semneze”;

(b) în situația în care delegatul nu este prezent la momentul încheierii raportului de constatare se va consemna ”nu este de față”.

Comunicarea raportului de constatare se poate face după caz:

(a) prin înmânarea personală a unui exemplar original din actul de control după semnarea acestuia, către reprezentantul legal al delegatului;

(b) prin poștă cu confirmare de primire în situația în care provesul verbal de constatare este încheiat în lipsa delegatului sau delegatul refuză semnarea acestuia.

Dacă delegatul deși avizat prin oficiul poștal nu s-a prezentat în vederea ridicării corespondenței se va proceda la afișarea raportului de constatare la sediul social sau punctul de lucru al delegatului în prezența unui martor consemnat în procesul verbal de afisare.

Sancțiuni :
Constatarea contravențiilor și aplicarea sancțiunilor se face conform competențelor stabilite în actele normative incidente de către reprezentanții împuterniciți ai Asociației de Dezvoltare Intercomunitară ADIS Gorj în temeiul mandatului acordat, aceștia având acces neîngrădit în clădiri, încăperi, linii tehnologice, zone de operare și orice alt loc unde au dreptul să verifice modul de operare al delegatului precum și să execute măsurători și determinări.

Delegatul este obligat să pună la dispoziția reprezentanților împuterniciți documentele/situațiile cantitative/valorice și orice alt act cu privire la serviciul furnizat/prestat.   

Dispozițiile legale referitoare la contravenții se completează cu prevederile OG 2/2001 privind regimul juridic al contravențiilor aprobată și completată cu modificările ulterioare.  

Măsuri dispuse în urma aplicării sancțiunilor :
În situația în care delegatului i-a fost aplicată  a sancțiune contravențională ca urmare a neîndeplinirii obligațiilor contractuale, delegatarul poate emite o Notificare de încălcare a contractului în care va preciza un termen nu mai mare de 30 de zile pentru ducerea la îndeplinire a neconformității sancționate.

În situația în care delegatul/operatorul nu realizează măsura dispusă în interiorul termenului acordat delegatarul devine îndreptățit să procedeze la rezilierea contractului, de plin drept și fără intervenția instanțelor de judecată (Pact comisoriu expres) rezilierea operând în acest caz la termenul indicat prin Notificarea de reziliere.
(6) Delegatarul (Asociația de Dezvoltare Intercomunitară ADIS Gorj) va fi informat imediat (telefonic sau prin email) despre și va putea participa la orice inspecție programată sau inopinată a altei autorități pe toată perioada desfășurării ei.

(6) Delegatul va ține și va păstra în bună stare toate înregistrările rezultatelor, evenimentelor și incidentelor, în detaliu, care au legătură sau trebuie colectate pentru Indicatorii de Performanță. 
(7) Delegatul va instala, utiliza si întreține un sistem informatic computerizat, unde vor fi stocate și procesate datele legate de prestarea activităților delegate.
(8) Sistemul informațional trebuie să poată genera rapoarte zilnice, săptămânale, lunare, trimestriale și anuale prin agregarea și procesarea numărului mare de înregistrări primite zilnic.
(9) Sistemul informațional trebuie astfel realizat încât să faciliteze aplicarea cerințelor din OUG nr. 196/2005 privind Fondul pentru mediu cu modificările si completările ulterioare și a OM nr. 578/2006 pentru aprobarea Metodologiei de calcul al contribuțiilor și taxelor datorate la Fondul pentru mediu, cu modificările și completările ulterioare, referitoare la obiectivul anual de diminuare a cantităților de deșeuri municipale colectate și trimise spre depozitare.

(10) Delegatul va raporta lunar către ADIS Gorj următoarele:
a. Cantitatea de Deșeuri reziduale preluate de pe raza fiecărei unități administrativ-teritoriale din aria de delegare.
In sensul prezentului alineat “lunar” va fi interpretat prin aceea că Delegatul trebuie să furnizeze înainte de sfârșitul primei săptămâni din lună informațiile referitoare la luna precedentă.
(11) Delegatul va raporta anual către Asociației de Dezvoltare Intercomunitară ADIS Gorj următoarele:

a.
Informaţii privind: numărul total de personal angajat; numărul total al zilelor lucrate; 

b.
Informaţii privind: asigurările încheiate, taxele și impozitele legale;

c.
Numărul total al utilajelor folosite în derularea contractului ;

d.
Numărul sesizărilor primite, numărul sesizărilor soluționate/nesoluționate;
e. Cantitatea de Deșeuri Reziduale preluate de pe raza fiecărei unități administrativ-teritoriale din Județul Gorj.
f.  Dovezile privind constituirea și alimentarea Fondului de Închidere/Post închidere conform legislației
In sensul prezentului alineat “anual” va fi interpretat prin aceea că Delegatul trebuie să furnizeze înainte de sfârșitul primei luni a unui an informațiile referitoare la anul precedent.
(12) Delegatul va raporta date și informații Autorității Competente de protecție a Mediului, Gărzii de Mediu (datele și informațiile specifice activității, inclusiv chestionarele din anchetele statistice naționale).
(13) Delegatul este obligat să raporteze Direcției Judeţene pentru Protecţia Mediului și Comisariatului Judeţean al Gărzii Naţionale de Mediu, după cum urmează: 

a) semestrial, datele înregistrate în urma monitorizării, pentru a demonstra conformitatea cu prevederile din autorizaţia de mediu/autorizaţia integrată de mediu, precum şi stadiul îndeplinirii măsurilor din programul pentru conformare, dacă este cazul;

b) în maximum 12 ore de la constatare, orice efecte negative asupra mediului constatate prin programul de monitorizare.

ARTICOLUL 14 – FLUXUL DEȘEURILOR ȘI RELAȚIA CU OPERATORII DE SALUBRIZARE/ GENERATORII 
(1) Delegatul va furniza/presta Serviciul în întreaga Arie a Delegării, desfășurând activitatea de  eliminare prin depozitare pentru întreaga cantitate de Deșeuri care poat fi acceptată la Depozit în vederea depozitării conform licențelor ANRSC și autorizațiilor aferente de mediu și care sunt predate de Operatorii de Salubrizare/ Generatori. 

(2) Delegatul va accepta la Depozit Deșeurile generate în Aria Delegării, în special Deșeuri reziduale, care sunt predate de Operatorii de Salubrizare/Generatori și care sunt conforme cu toate Autorizațiile emise pentru Depozit, în special autorizația integrată de mediu. 
(3) În acest sens, Delegatul va încheia contracte cu fiecare Operator de Salubrizare/ Generator din Aria Delegării, care poate și căruia îi este permis, conform fluxului de Deșeuri stipulat de prezentul Contract, să aducă Deșeuri la Depozit. Contravaloarea Serviciului va fi asigurată prin taxă și tarif, iar mecanismul de plată va fi cel prevăzut la Articolul 10 („Tariful”) din prezentul Contract. 
(4) Contractele încheiate între Delegat și Operatorii de Salubrizare/Generator vor conține în mod obligatoriu o clauză cu privire la notificarea suspendării/întreruperii/limitării prestării Serviciului ca urmare a unei hotărâri judecătorești pentru unitățile administrativ-teritoriale care nu și-au respectat obligațiile de plată. Intenția de suspendare/întrerupere/limitare a prestării Serviciului va fi transmisă de către Delegat, operatorilor de Salubrizare și ADIS Gorj prin notificare în termen de 24 de h.
ARTICOLUL 15 - PROCEDURILE DE ACCEPTARE A DEȘEURILOR 
(1) Delegatul are obligativitatea să stabilească criteriile de acceptare a deşeurilor la depozit pe baza analizei:

a) măsurilor necesare pentru protecţia mediului şi în special a apelor subterane şi a apelor de suprafaţă;

b) asigurării funcţionării sistemelor de protecţie a mediului, în special cele de impermeabilizare şi de tratare a levigatului;

c) protejării proceselor avute în vedere pentru stabilizarea deşeurilor în interiorul rampei;

d) protecţiei împotriva pericolelor pentru sănătatea umană.
(2) Criteriile de acceptabilitate bazate pe proprietăţile deşeurilor trebuie să cuprindă:

a) cerinţe referitoare la cunoaşterea compoziţiei;

b) limitări ale conţinutului în materie organică al deşeurilor;

c) cerinţe sau limitări privind gradul de biodegradabilitate a deşeurilor organice;

d) limitări ale cantităţii de componenţi specificaţi, posibil dăunători/periculoşi;

e) limitări ale nivelului potenţial şi estimat al levigatului în cazul anumitor componenţi, posibil dăunători/periculoşi;

f) proprietăţi ecotoxicologice ale deşeurilor şi ale levigatului rezultat.

(3) Delegatul va asigura implementarea procedurilor corespunzătoare de acceptare a Deșeurilor, inclusiv următoarele: 
a) Operatorii de Salubrizare/ Generatorii care aduc Deșeuri pentru depozitare trebuie să fie în prealabil înregistrați;
b) Toate Deșeurile primite trebuie să îndeplinească criteriile de acceptare la Depozit și trebuie să fie incluse pe lista de Deșeuri ce pot fi acceptate la depozitare prevăzută în Autorizații (în special autorizația de mediu);
c) inspecţia vizuală a deşeurilor la intrare şi la punctul de depozitare şi, după caz, verificarea conformităţii cu descrierea prezentată în documentaţia înaintată de deţinător, în conformitate cu procedura prevăzută la pct. 3.1 nivelul 3 din anexa nr. 2 la OG nr.2/2021;
d) Toate Deșeurile care nu îndeplinesc criteriile de acceptare și sunt considerate ca necorespunzătoare pentru depozitare vor fi respinse;  în cazul unei respingerii Delegatul va notifica imediat (respectiv cel mai târziu în cursul următoarei Zile Lucrătoare) Operatorul de Salubrizare/Generatorul care a adus respectivele Deșeuri la depozitare și Delegatarul/ADI despre respingerea acestor Deșeuri și motivele care au dus la această măsură;
e) Fiecare transport de Deșeuri acceptat la depozitare va fi înregistrat (greutate, caracteristici și sursa, data și producătorul/deținătorul, datele de identificare ale vehiculului care efectuează transportul și șoferul său).
f) verificarea documentaţiei privind cantităţile şi caracteristicile deşeurilor, originea şi natura lor, inclusiv buletine de analiză, precum şi date privind identitatea producătorului/ generatorului sau a deţinătorului deşeurilor;

g) păstrarea, cel puţin o lună, a probelor reprezentative prelevate pentru verificările impuse în conformitate cu prevederile pct. 3.1 nivelul 1 sau nivelul 2 din anexa nr. 2 la OG nr.2/2021, precum şi înregistrarea rezultatelor determinărilor;

h) păstrarea unui registru electronic cu înregistrările privind cantităţile, caracteristicile deşeurilor depozitate, originea şi natura, data livrării, identitatea producătorului, a deţinătorului sau, după caz, a colectorului, iar în cazul depozitelor de deşeuri periculoase, şi localizarea precisă a acestora în depozit.
ARTICOLUL 16 – PRESTAREA SERVICIULUI, GRAFICUL DE OPERARE ȘI ÎNTREȚINEREA BUNURILOR  
(1) Delegatul se obligă să execute Serviciul în conformitate cu termenele/intervalele stabilite în Regulamentul Serviciului (Anexa nr. 1 la prezentul Contract), precum și în Programul de Operare din prezentul articol.
(2) Delegatul va asigura capacitatea suficientă pentru depozitare, la Depozitul aflate în operarea sa, pe întreaga Durată a Contractului, pe baza estimărilor de Deșeuri generate, care îi este pusă la dispoziție de Delegatar/ ADIS Gorj.
(3) Delegatul se obligă să supravegheze prestarea Serviciului, să asigure resursele umane, materialele, instalațiile, echipamentele și alte resurse, fie de natură provizorie, fie definitivă, cerute pentru îndeplinirea Contractului, în măsura în care necesitatea asigurării acestora este prevăzută în Contract, în Caietul de Sarcini al Serviciului sau se poate deduce în mod rezonabil din acestea. 
(4) ADIS Gorj are dreptul de a verifica modul de prestare a Serviciului pentru a stabili conformitatea acestuia cu prevederile din propunerea tehnică inclusă în Oferta din Documentația de Atribuire, cu Caietul de Sarcini și /sau cu Regulamentul Serviciului. 
(5) ADIS Gorj are obligația de a notifica în scris Delegatului, identitatea persoanelor împuternicite pentru acest scop.
(6) Programul de Operare care constă în graficul pentru primirea Deșeurilor (orele de funcționare) la Depozit va fi corelat cu graficul de colectare pentru Deșeurile reziduale care sunt aduse la Depozit, precum și cu graficul de transport a Deșeurilor reziduale de la stațiile de sortare/transfer/tratare/ TMB, după caz.
(7) Delegatul va menține în bună stare de funcționare toate utilajele, echipamentele, construcțiile și vehiculele aferente Depozitului. 
(8) Delegatul va menține permanent în stare bună de funcționare podul-basculă pentru recepția Deșeurilor.
(9) Delegatul trebuie să aibă şi să întocmească o documentaţie specifică urmăririi stării şi comportării depozitului în funcţie de factorii de mediu şi de deşeurile depozitate.

(10) Probele prelevate pentru determinarea unor indicatori, în vederea definirii nivelului de afectare a calităţii factorilor de mediu, vor fi analizate de laboratoare acreditate conform legii. 

(11) Din punctul de vedere al deşeurilor intrate în depozit se vor consemna în rapoartele operative zilnice următoarele: 

a) cantităţile de deşeuri intrate în depozit pe tipuri de deşeu;

b) compoziţia deşeurilor intrate în depozit;

c) provenienţa deşeurilor;

d) data şi ora fiecărui transport;

e) locul de depozitare în cadrul depozitului.
(12) Delegatul trebuie să:

a) accepte introducerea în depozit numai a deşeurilor permise, menţionate în autorizaţie, şi să respecte tehnologia de depozitare aprobată de autoritatea care a avizat înfiinţarea depozitului;

b) supravegheze permanent modul de depozitare a deşeurilor sub aspectul stabilităţii şi etanşeităţii şi să efectueze măsurătorile necesare stabilite în prezentul regulament-cadru şi în autorizaţie, pentru exploatarea în condiţii de siguranţă a depozitului;

c) exploateze la parametrii proiectaţi instalaţiile de depoluare cu care sunt dotate şi să se doteze cu instalaţii pentru depoluare, acolo unde acestea lipsesc;

d) execute controlul şi monitorizarea emisiilor şi imisiilor de poluanţi, prin laboratorul propriu sau în colaborare cu alte laboratoare atestate;

e) nu permită accesul în incinta depozitului a persoanelor neautorizate.

(13) Delegatul este obligat să instituie un sistem de automonitorizare a depozitului de deşeuri şi să suporte costurile acestuia. Procedurile de control şi monitorizare în faza de exploatare a unui depozit de deşeuri cuprind: 

a) automonitorizarea tehnologică;

b) automonitorizarea calităţii factorilor de mediu.

(14) Automonitorizarea tehnologică constă în verificarea permanentă a stării şi funcţionării următoarelor amenajări şi dotări posibile din depozit: 

a) starea drumului de acces şi a drumurilor din incintă;

b) starea impermeabilizării depozitului;

c) funcţionarea sistemelor de drenaj;

d) comportarea taluzurilor şi a digurilor;

e) urmărirea anuală a gradului de tasare a zonelor deja acoperite;

f) funcţionarea instalaţiilor de epurare a apelor uzate;

g) funcţionarea instalaţiilor de captare şi ardere a gazelor de depozit;

h) funcţionarea instalaţiilor de evacuare a apelor pluviale;

i) starea altor utilaje şi instalaţii existente în cadrul depozitului.

(15) Automonitorizarea tehnologică are ca scop reducerea riscurilor de accidente prin incendii şi explozii, distrugerea stratului de impermeabilizare, colmatarea sistemelor de drenaj şi tasări inegale ale deşeurilor în corpul depozitului. 

(16) Automonitorizarea calităţii factorilor de mediu pentru faza de exploatare se realizează potrivit procedurii de control şi urmărire a depozitelor de deşeuri prevăzute în anexa nr. 3 şi în Normativul tehnic privind depozitarea deşeurilor, aprobat prin Ordinul ministrului mediului şi gospodăririi apelor nr. 757/2004, cu modificările şi completările ulterioare. 

(17) Determinările prevăzute în anexa nr. 3 şi în Normativul tehnic privind depozitarea deşeurilor, aprobat prin Ordinul ministrului mediului şi gospodăririi apelor nr. 757/2004, cu modificările şi completările ulterioare, se efectuează de laboratoare acreditate, conform Ordonanţei Guvernului nr. 23/2009 privind activitatea de acreditare a organismelor de evaluare a conformităţii, aprobată cu modificări prin Legea nr. 256/2011, cu modificările şi completările ulterioare, iar rezultatele acestor determinări se păstrează într-un registru pe toată perioada de monitorizare. 

(18) Delegatul este răspunzător financiar pentru prevenirea şi repararea prejudiciilor asupra mediului, aşa cum sunt definite la art. 2 pct. 13 din Ordonanţa de urgenţă a Guvernului nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, cu modificările şi completările ulterioare, provocate de activităţile de administrare a depozitului de deşeuri, inclusiv în perioada de monitorizare postînchidere. 

(19) În cazul producerii unor evenimente cu impact asupra mediului costurile de remediere sunt suportate de Delegat. 

(20) Direcția Judeţeană pentru Protecţia Mediului aprobă sau respinge măsurile de remediere propuse de operator, în urma producerii unor evenimente cu impact asupra mediului.
(21) În cazul în care Direcția Judeţeană pentru Protecţia Mediului respinge măsurile de remediere, Delegatul are obligaţia transmiterii unor noi propuneri de măsuri în termen de 5 zile de la comunicarea respingerii.
ARTICOLUL 17 – RISCURI ASOCIATE CONTRACTULUI

Riscurile aferente exploatării Serviciului, sunt preluate integral de Delegat.

Riscurile exploatării se constituie din:

a) Riscul de disponibilitate, respectiv nerespectarea indicatorilor de performanţă şi calitate ai serviciului pe întreaga durată a contractului;

b) Riscul de piaţă în condiţiile în care indicatorii de performanţă şi calitate sunt integral respectaţi, respectiv:

c) Venituri sub proiecţiile financiare ca urmare a reducerii preţurilor şi/sau a reducerii cererii datorită concurenţei;

d) Venituri sub proiecţiile financiare ca urmare a schimbărilor demografice şi reducerii prestaţiilor contractuale;

e) Diminuarea în termeni reali a veniturilor preconizate din oricare alte motive  neprevizionate.

f) Calitatea necorespunzătoare a Serviciilor prestate

g) Riscul de operare,

h) Riscul de cerere

ARTICOLUL 18 – BUNURILE UTILIZATE ÎN DERULAREA CONTRACTULUI
Categoriile de bunuri ce vor fi utilizate de către Delegat în derularea Contractului sunt următoarele:

18.1
Bunurile de retur
18.2
Bunuri de preluare
18.2
Bunurile proprii

18.1. Bunurile de Retur

18.1.1.
Acestea sunt:

-bunurile proprietate publică sau private, respectiv terenul aferent depozitului, proprietatea municipiului Tg. Jiu, pus la dispoziţia Delegatului, pe întreaga Durată a Contractului, în scopul prestării Serviciului. Acestea sunt şi rămân în proprietatea municipiului Tg. Jiu pe întreaga Durată a Contractului. Delegatul primeşte posesia şi dreptul de folosinţă asupra acestor bunuri, pe întreaga durată a Contractului;

- bunurile realizate de Delegat prin investițiile realizate în baza prezentului contract, precum și în baza Contractului nr.43474/07.12.2006 încheiat cu Municipiul Tg. Jiu. 

18.1.2. Inventarul Bunurilor de Retur existente la Data Semnării Contractului va constitui Anexa nr. 4 la prezentul contract și se va atașa la contract în termen de 30 de zile de la data semnării conttactului. Pentru Bunurile de Retur se încheie în termen de 30 de zile de la data semnării conttactului un proces-verbal de predare-primire între Delegat şi Delegatar, care constituie Anexa nr. 5 la prezentul Contract. În situaţia în care pe parcursul executării Contractului Delegatarul investeşte în Bunuri de Retur noi de natura celor prevăzute la art. 18.1.1., de mai sus acestea vor fi puse la dispozitie Delegatului, iar Anexele nr. 4 şi nr. 5 vor fi actualizate corespunzător. 

Bunurile de Retur, proprietate publică sunt supuse inventarierii anuale şi se evidenţiază distinct în patrimoniul Delegatului.

18.1.3.
Toate Bunurile de Retur revin de drept Delegatarului, la încetarea Contractului din orice cauză, libere de orice sarcini şi gratuit. 

18.1.4.
Delegatul are obligaţia de a efectua lucrări de întreţinere, modernizare, reparare şi/sau înlocuire a Bunurilor de Retur pe Durata Contractului, conform Caietului de Sarcini al Serviciului (Anexa nr. 2 la prezentul Contract). Delegatul se va asigura că toate Bunurile de Retur sunt exploatate, întreţinute şi asigurate în conformitate cu instrucţiunile de fabricaţie şi că sunt folosite conform normelor de siguranţă.

18.1.5. Investiţiile făcute pentru înlocuirea Bunurilor de Retur deteriorate sau furate si care sunt realizate din fonduri proprii ale Delegatului, rămân în proprietatea sa pe toată Durata Contractului şi revin de drept, la Data Încetării Contractului, gratuit şi libere de orice sarcini, Delegatarului, fiind integrate domeniului public. 

18.1.6. Investiţiile realizate de Delegat din fonduri proprii pentru reabilitarea, modernizarea şi dezvoltarea Bunurilor de Retur, se vor amortiza de către acesta pe Durata Contractului. 

18.1.7. Delegatul nu va folosi nicio parte a unui bun sau a spaţiilor de lucru pentru care a fost acordat dreptul de folosință, în alt scop decât prestarea Serviciului, fără aprobarea scrisă şi prealabilă a Delegatarului care este proprietarul respectivului bun/spaţiu.

18.1.8. Delegatului îi este interzis să constituie garanţii reale asupra oricărui element aferent Bunurilor Delegatului.

18.1.9. Delegatul nu poate închiria sau ceda, sub nicio formă juridică, folosinţa Bunurilor de Retur şi elementelor lor componente. 

18.1.10. Delegatul este obligat să exploateze şi să întreţină Bunurilor Delegatarului, cu diligenţa unui bun proprietar.

18.1.11. Pentru casarea Bunurilor de Retur din categoria celor descrise la Art. 18.1.1 lit. a) – mijloace fixe sau bunuri de inventar, pe care Delegatarul le-a pus la dispoziția Delegatului, Părţile au obligaţia de a aplica la timp procedurile legale pentru casarea bunurilor publice.

18.1.12. Delegatul va permite accesul reprezentanţilor Delegatarului şi al ADI în spaţiile/clădirile utilizate în executarea prezentului Contract, pentru a-şi putea exercita drepturile de monitorizare în conformitate cu prevederile Contractului.

18.2. Bunurile de preluare

18.2.1. Bunurile de preluare sunt acele bunuri care la încetarea contractului de delegare pot reveni delegatarului în măsura în care acesta din urmă își manifestă intenția de a prelua bunurile respective în schimbul plătii unei compensații, constând în valoarea rămasă neamortizată a acestora, în condițiile legii.
18.2.2. Delegatarul are dreptul să-și exprime intenția de a dobândi Bunurile de Preluare și să solicite Delegatului să semneze contractul de vânzare-cumpărare a acestor bunuri, la încetarea prezentului Contract.
18.3 Bunurile proprii 

18.3.1. Bunurile proprii sunt bunurile care aparţin Delegatului şi care nu vor fi transferate Delegatarului la încetarea Contractului. Delegatul are drepturi depline de a dobândi, înstrăina, greva cu sarcini sau de a dispune în orice alt mod de Bunurile Proprii.

18.3.2.Bunurile proprii reprezintă, dar fără a se limita la acestea, dotările puse la dispozitie de Delegat, precum si orice alte mijloace, echipamente, utilaje pe care Delegatul le consideră necesare în scopul ducerii la îndeplinire a obligațiilor prevăzute în prezentul Contract.

ARTICOLUL 19 – GARANȚIA FINANCIARĂ DE MEDIU ȘI FONDUL PENTRU ÎNCHIDEREA ȘI URMĂRIREA POST-ÎNCHIDERE A DEPOZITULUI 
(1.) Delegatul trebuie să facă dovada existenţei unei garanţii financiare de mediu, pentru a asigura că sunt îndeplinite obligaţiile privind siguranţa depozitului pentru respectarea cerinţelor de protecţie a mediului şi a sănătăţii populaţiei, care decurg din autorizaţie, garanţie care este menţinută pe toată perioada de operare, închidere şi monitorizare postînchidere a depozitului.

(2.) Garanţia financiară de mediu este constituită sub forma unei scrisori de garanţie bancară sau alt instrument de garantare, corespunzător valorii lucrărilor stabilite prin proiectul tehnic al depozitului sau prin depunerea unei cote procentuale de 10% din valoarea lucrărilor stabilite prin proiectul tehnic al depozitului, într-un cont la dispoziţia Administraţiei Fondului pentru Mediu, care constituie un fond specific, având ca destinaţie finanţarea proiectelor privind gestionarea deşeurilor, în conformitate cu prevederile Ordonanţei de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.

(3.) Delegatul este obligat să constituie un fond pentru închiderea şi monitorizarea postînchidere a depozitului, denumit în continuare fond, de la momentul începerii activităţii de depozitare.

(4.) Fondul pentru închiderea şi monitorizarea postînchidere a depozitului se păstrează într-un cont purtător de dobândă, deschis la o bancă comercială, la dispoziţia Administraţiei Fondului pentru Mediu, iar dobânda obţinută constituie sursă suplimentară de alimentare a fondului.

(5.) Mecanismul de constituire al fondului se realizează prin depunerea din momentul începerii activităţii de depozitare a sumei reprezentând cota-parte, proporţional repartizată trimestrial, din valoarea lucrărilor de închidere stabilite prin proiectul tehnic de închidere şi monitorizare postînchidere, astfel încât la epuizarea capacităţii/încetarea activităţii depozitului valoarea cumulată a acestei sume să corespundă costurilor totale determinate/stabilite prin proiectul de închidere şi monitorizare postînchidere.

(6.) Suma corespunzătoare acestei cote este actualizată anual cu coeficientul de inflaţie comunicat de Institutul Naţional de Statistică, precum şi în cazul modificărilor survenite la proiectul iniţial, în vederea asigurării unui înalt standard de siguranţă pentru mediu şi sănătate.

(7.) Fondul pentru închiderea şi monitorizarea postînchidere a depozitului se alimentează trimestrial.

(8.) Returnarea/Decontarea sumelor aferente lucrărilor de închidere intermediară/finală se face de către Administraţia Fondului pentru Mediu, pe baza situaţiilor de lucrări justificative, a proceselor-verbale de recepţie a lucrărilor şi actelor de control întocmite de autorităţile administraţiei publice locale, corelate cu proiectul tehnic de închidere al depozitului şi monitorizare postînchidere.

(9.) Delegatul va ţine cont, la stabilirea cuantumului sumelor necesare lucrărilor de închidere, dacă închiderea unei părţi din depozit este definitivă sau dacă la închiderea finală a întregului depozit vor fi necesare costuri suplimentare pentru închiderea şi reabilitarea întregului depozit, care să includă şi celule deja închise.
(10.) Fondul prevăzut la alin.3 poate fi utilizat exclusiv pentru finanţarea lucrărilor de închidere intermediară/finală şi monitorizare postînchidere a depozitului.

(11.) Delegatul prezintă autorităţilor responsabile, la solicitarea acestora, situaţia la zi a acestui fond şi toate documentele care au stat la baza constituirii acestuia.

(12.) Controlul constituirii, alimentării şi utilizării fondului se realizează trimestrial de către Garda Naţională de Mediu, Administraţia Fondului de Mediu precum și de către reprezentanții Asociația de Dezvoltare Intercomunitară ADIS Gorj.

(13.) Revizuirea proiectului tehnic de închidere şi monitorizare postînchidere este obligatorie în toate situaţiile în care:

a) poluarea produsă de depozit necesită revizuirea soluţiilor tehnice prevăzute în proiectul iniţial;

     b) schimbările celor mai bune tehnici disponibile fac posibilă reducerea impactului asupra mediului;

    c) siguranţa în exploatare a proceselor sau activităţilor impune utilizarea altor tehnici;

    d) prevederile unor noi reglementări legale o impun.

(14.) Cheltuielile cu deschiderea, exploatarea, precum şi cele estimate pentru închidere şi operaţiile postînchidere şi postmonitorizare pentru o perioadă de minimum 30 de ani și garanția financiară sunt acoperite de tariful practicat de operator pentru depozitarea tipurilor de deşeuri autorizate a fi depozitate.

(15.) Depozitul sau o secţiune a depozitului se închide astfel: 

a) când sunt îndeplinite condiţiile privind epuizarea perioadei de operare şi/sau capacitatea de depozitare, aşa cum sunt precizate acestea în autorizaţia/autorizaţia integrată de mediu;

b) la cererea operatorului depozitului şi emiterea actului de reglementare de către agenţia judeţeană pentru protecţia mediului;

c) în urma deciziei agenţiei judeţene pentru protecţia mediului, pe baza notei de constatare a Gărzii Naţionale de Mediu.

(16.) Închiderea depozitelor se realizează conform prevederilor alin. (1) şi ale Normativului tehnic privind depozitarea deşeurilor, aprobat prin Ordinul ministrului mediului şi gospodăririi apelor nr. 757/2004, cu modificările şi completările ulterioare.

(17.) Operatorul depozitului este responsabil de întreţinerea, supravegherea, monitorizarea şi controlul postînchidere al depozitului, potrivit actului de reglementare emis de agenţia judeţeană pentru protecţia mediului în conformitate cu prevederile art. 8 alin. (1) din Ordonanţa de urgenţă a Guvernului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare, care include şi planul de monitorizare postînchidere.

(18.) Perioada de urmărire postînchidere stabilită de agenţia judeţeană pentru protecţia mediului este de minimum 30 de ani şi poate fi prelungită dacă se constată că depozitul nu este încă stabil şi/sau prezintă un risc potenţial pentru factorii de mediu.

(19.) Monitorizarea postînchidere va fi efectuată conform procedurilor prevăzute în anexa nr. 3 la OG nr.2/2021, iar rezultatele determinărilor efectuate sunt păstrate de operator într-un registru pe toată perioada de monitorizare.

(20.) Operatorul depozitului este obligat să anunţe imediat Direcția judeţeană pentru protecţia mediului şi comisariatul judeţean al Gărzii Naţionale de Mediu în cazul producerii unor efecte negative asupra mediului şi să respecte măsurile stabilite pentru astfel de situaţii prin actul de reglementare aferent perioadei de monitorizare postînchidere.
ARTICOLUL 20 – MĂSURILE DE  SĂNĂTATE ȘI SECURITATE 
(1) Delegatul va revizui planul său intern de sănătate și securitate în muncă, ori de câte ori va fi necesar și ori de câte ori se vor face schimbări ale practicilor de exploatare, se vor introduce utilaje și echipamente noi, etc. și va prezenta Delegatarului/ ADIS Gorj documentul revizuit. 
(2) Delegatul va avea în vedere sănătatea și securitatea în muncă pentru toate persoanele implicate în prestarea Serviciului și va menține toate amplasamentele, clădirile, instalațiile, vehiculele și utilajele (în măsura în care acestea se află sub controlul său) într-o stare de funcționare corespunzătoare pentru evitarea pericolului, va întreține, pe cheltuială proprie, instalația de iluminare, elementele de protecție, semnele de avertizare și va urmări amplasarea și instalarea acestora ori de câte ori va fi necesar, sau la solicitarea Delegatarului sau a ADIS Gorj sau la solicitarea oricărei Autorități Competente, în domeniul protecției, securității și sănătății populației. 
(3) Delegatul va fi responsabil de securitatea permanentă a sitului în perimetrul Depozitului și va lua toate măsurile corespunzătoare în acest sens. Delegatul va interzice accesul persoanelor neautorizate în sit și va asigura că nici un fel de Deșeuri nu sunt extrase din Depozit de către persoane neautorizate sau prin proceduri neînregistrate.
ARTICOLUL 21 – ASPECTE DE PROTECȚIA MEDIULUI, ÎMPĂRȚIREA RESPONSABILITĂȚILOR DE MEDIU ÎNTRE PĂRȚI 
(1) De la Data de Începere a Contractului, Delegatul va fi răspunzător de orice încălcare a prevederilor oricărei Legi referitoare la mediul înconjurător, care apare sau a avut loc după această dată. 
(2) Delegatul nu va putea fi ținut responsabil de nici un act, omisiune, fapt sau activitate a Delegatarului, ale căror cauze sunt anterioare Datei de Începere a Contractului și au avut ca rezultat o încălcare sau nerespectare a prevederilor oricărei Legi privind mediul înconjurător. Delegatarul se obligă să-l despăgubească pe Delegat pentru orice astfel de răspundere legată de mediul înconjurător
(3) Delegatul va monitoriza factorii de mediu și activitatea la Depozit conform obligațiilor prevăzute de Autorizații, în special de autorizația de mediu.
ARTICOLUL 22 – GARANȚIA DE BUNĂ EXECUȚIE 
(1) Delegatul va constitui, pe propriul său cost și va menține în vigoare, pe toată Durata Contractului, Garanția de Bună Execuție în favoarea Delegatarului/ ADIS Gorj, în cuantum de 2% din valoarea anuală a contractului.

 Garanția de Bună Execuție se constituie pe toată Durata Contractului prin prin oricare din formele prevăzute de Legea nr.100/2016 la momentul constituirii acesteia și devine Anexa nr. 6 („Garanția de bună execuție”) la prezentul Contract.
Garanția de bună execuție se constituie și se depune în termen de 5 zile lucrătoare de la data semnării contractului sub sancțiunea rezoluțiunii de plin drept a prezentului contract, în oricare din formele admise de lege. Garanția de Bună Execuție este irevocabilă.
(2) Pentru evitarea oricărui dubiu, constituirea Garanției de Bună Execuție nu reduce și nu limitează în niciun fel responsabilitatea Delegatului în legătură cu obligațiile care-i revin conform Contractului și nu împiedică Delegatarul sau ADIS Gorj în baza mandatului primit, în exercitarea atribuțiilor sale de monitorizare a executării Contractului și aplicare a penalităților) să ia orice altă măsură permisă de Legea în vigoare de clauzele Contractului în legătură cu încălcarea de către Delegat a obligațiilor sale.
(3) Garanția de Bună Execuție poate fi executată de către Delegatar/ ADIS Gorj, în limita prejudiciului creat, pentru plata sumelor menționate la Art. 1 (“Definiții și interpretare”) din prezentul Contract, numai după notificarea Delegatului în acest sens, cu cel puțin 5 (cinci) Zile înainte, precizând obligațiile care nu au fost respectate, precum și termenul acordat pentru remedierea acestora. Daca Delegatul nu remediază prejudiciul în termenul acordat,  Delegatarul/ ADIS Gorj va executa Garanția de Bună Execuție, fără nici o altă notificare.
(4) În cazul stingerii, expirării, anulării sau încetării valabilității, din orice motiv, a Garanției de Bună Execuție, Delegatul o va reface sau va constitui o altă Garanție de Bună Execuție, cu cel puțin 15 (cincisprezece) Zile înainte de asemenea stingere, expirare, anulare sau încetare a valabilității și pentru o perioadă cel puțin egală cu perioada de valabilitate a Garanției de Bună Execuție anterioare. În cazul executării totale sau parțiale a Garanției de Bună Execuție, Delegatul va fi obligat să refacă Garanția de Bună Execuție sau să constituie o altă Garanție de Bună Execuție, în termen de 15 (cincisprezece) Zile de la data executării și pentru o perioadă cel puțin egală cu perioada de valabilitate a Garanției de Bună Execuție anterioare.
(5) Nerespectarea de către Delegat a obligațiilor prevăzute de prezentul articol reprezintă o încălcare semnificativă de către Delegat a obligațiilor contractuale și duce la rezilierea Contractului conform Articolului 38 (“Rezilierea Contractului”).
(6) Delegatarul/ ADIS Gorj va restitui Operatorului Garanția de Bună Execuție în termen de cel mult 14 (paisprezece) Zile de la data încetării Contractului, dacă Delegatarul/ ADIS Gorj nu a ridicat până la acea dată pretenții asupra ei ca urmare a nerespectării de către Delegat a unor obligații contractuale.
ARTICOLUL 23 – ASIGURĂRI
(1) Delegatul este obligat să încheie toate asigurările obligatorii prevăzute de Legea în vigoare la un moment dat pe Durata prezentului Contract.
(2) Delegatul, la cererea Delegatarului sau ADIS Gorj, va furniza copii ale polițelor de asigurări prevăzute la alin. (1) de mai sus.
(3) În cazul în care Delegatul nu încheie vreuna dintre asigurările obligatorii sau încheie o asigurare cu acoperire insuficientă, Delegatarul/ ADIS Gorj are dreptul să dea un preaviz de maximum 15 (cincisprezece) Zile Delegatului, pentru a-și îndeplini această obligație, înainte de a rezilia Contractul conform Articolului 38 (“Rezilierea Contractului”). 
ARTICOLUL 24 – REGISTRE, EVIDENȚE CONTABILE ȘI AUDIT
(1) Delegatul va respecta standardele și principiile contabile și va menține registrele și înregistrările contabile necesare conform Legii aplicabile.
(2) Delegatul va evidenția în contabilitate în mod separat, clar și distinct toate intrările și ieșirile contabile în legătură cu prezentul Contract, în conformitate cu dispozițiile legale. În măsura în care Delegatul nu va evidenția aceste intrări și ieșiri contabile în mod separat, atunci Delegatarul va putea rezilia Contractul în condițiile Articolului 38 (“Rezilierea Contractului”).
(3) Delegatarul/ ADIS Gorj poate, suportând costurile și cheltuielile, să efectueze un audit al evidențelor și registrelor contabile și al altor documente relevante în executarea prezentului Contract. 
(4) Toate registrele, evidențele, înregistrările și documente contabile în legătură cu Serviciul care fac obiectul prezentului Contract vor fi păstrate de Delegat pe perioada de timp cerută de Lege. 
ARTICOLUL 25 – CLAUZA DE PREVENIRE A CORUPȚIEI 
(1) Delegatul nu va acorda și nu va solicita nici unei persoane angajate de Delegatar sau de sub-contractanții sau mandatarii acestuia (inclusiv ADIS Gorj) nici un fel de cadou sau plată sub orice formă, ca stimulare sau recompensă pentru a acționa, pentru că a acționat sau că s-a abținut să acționeze într-un anume fel, pentru că s-a arătat în favoarea sau s-a abținut să se arate în defavoarea oricărei persoane, în legătură cu acest Contract. Orice nerespectare a prezentului articol va fi considerată o încălcare gravă a Contractului ce poate duce la rezilierea acestuia conform Articolului 38 (“Rezilierea Contractului”).
(2) Delegatarul poate rezilia prezentul Contract, conform Articolului 38 (“Rezilierea Contractului”), în cazul în care Delegatul sau orice persoană angajată de acesta sau acționând în numele său:
a) a oferit, a dat sau a fost de acord să ofere oricărei persoane orice cadou sau comision de orice natură drept stimulent sau recompensă pentru ca a realizat sau realizează ori s-a abținut sau se abține de la vreo faptă legată de prezentul Contract ori de orice altă relație contractuală cu Delegatarul sau cu ADIS Gorj;
b) a realizat sau s-a abținut de la o acțiune pentru favorizarea sau defavorizarea oricărei persoane în relație cu prezentul Contract sau cu orice alt contract cu Delegatarul sau cu ADIS Gorj;
c) a comis orice infracțiune de dare și/sau luare de mită ori corupție, potrivit Legii, privitor la prezentul Contract sau orice alt contract cu Delegatarul sau cu ADIS Gorj;
d) a oferit orice onorariu sau recompensă, alta decât salariul, unui salariat al Delegatarului sau al ADIS Gorj, la care acesta, în virtutea funcției sau poziției ocupate, nu avea dreptul. 
ARTICOLUL 26 – SUBDELEGARE ȘI TRANSFER
(1) Subdelegarea de către Delegat a gestiunii serviciului/uneia sau mai multor activități din sfera serviciului este interzisă. Părtile consideră totuşi că Delegatul poate constitui garanţii pe veniturile obţinute din prestarea activităţilor permise prin prezentul Contract fără un astfel de acord prealabil. Nerespectarea condiţiilor stipulate de prezentul alineat reprezintă o încalcare gravă de către Delegat a obligaţiilor sale și constituie o cauză de reziliere a Contractului conform Articolului 38 (“Rezilierea Contractului”).
(2) Cesiunea sau novația contractului de delegare a gestiunii este posibilă numai în cazul divizării, fuzionării ori înființării unei filiale a operatorului, cu respectarea condițiilor contractuale inițiale și cu aprobarea autorităților deliberative ale unităților administrativ-teritoriale.
(3) Nerespectarea de către Delegat condițiilor stipulate la alineatele (1) și (2) reprezintă o încălcare gravă de către Delegat a obligațiilor sale și poate constitui o cauză de reziliere a Contractului conform Articolului 38 (“Rezilierea Contractului”).
(4) Subcontractarea de lucrări sau servicii conexe, necesare furnizării/prestării serviciului/uneia sau mai multor activități din sfera serviciului delegat/delegată, se face numai în condițiile prevăzute de legislația din domeniul achizițiilor publice. 
ARTICOLUL 27 – CONTRACTELE ÎNCHEIATE DE DELEGAT
(1) Toate contractele încheiate de către Delegat după Data Intrării în Vigoare trebuie să includă o clauză care să stipuleze în mod expres că Delegatarul are dreptul să preia și să continue astfel de contracte care sunt încă în vigoare la Data Încetării prezentului Contract, indiferent de modul în care ar fi încetat acesta și indiferent dacă această preluare constituie o cesiune sau o novație a acestora. Delegatul va notifica Delegatarului și ADIS Gorj despre toate aceste contracte și le va furniza copii ale acestor contracte imediat după semnarea acestora de către Delegat. 
(2) Toate contractele sau înțelegerile de orice fel ce vor fi încheiate între Delegat și un Afiliat trebuie, indiferent de valoarea sau durata lor, să fie încheiate, cu aprobarea Delegatarului sau ADIS Gorj, pe o bază strictă și în termeni comerciali (această aprobare nefiind reținută sau întârziată în mod nejustificat). Orice nerespectare de către Delegat a prevederilor prezentului alineat va constitui o încălcare a prezentului Contract de către Delegat, iar Delegatarul va fi îndreptățit să rezilieze Contractul conform Articolului  38 (“Rezilierea Contractului”).
CAPITOLUL V. RĂSPUNDEREA CONTRACTUALĂ 
ARTICOLUL 28 – RĂSPUNDEREA CONTRACTUALĂ
(1) Nerespectarea dovedită de către oricare dintre Părțile contractante a obligațiilor contractuale ce-i incumbă în temeiul prezentului Contract atrage răspunderea contractuală a Părții în culpă. 
(2) În situația rezilierii Contractului din vina unei Părți, această Parte va datora despăgubiri celeilalte Părți, în cuantumul stabilit de Părți, de un expert independent, desemnat de acestea sau de către instanța judecătorească competentă.
(3) Încetarea prezentului Contract nu va avea ca efect degrevarea de obligații a Părților în cazul în care, prin natura lor, obligațiile respective rămân în vigoare și după Data Încetării Contractului.  De asemenea, Părțile rămân răspunzătoare pentru orice fapte/acte întreprinse de către o Parte pe perioada desfășurării Contractului ale căror rezultate care s-ar ivi după încetarea efectelor Contractului și care ar avea efecte prejudiciabile pentru cealaltă Parte.
ARTICOLUL 29 – RĂSPUNDEREA, PENALITĂȚI ȘI DESPĂGUBIRI în SARCINA DELEGATULUI
(1) Delegatul declară și garantează ca acceptă și încheie prezentul Contract pe propriul său risc tehnic, economic și financiar și că este răspunzător atât în fata Delegatarului cât și, în unele situații, față de Autoritățile Competente pentru obligațiile asumate conform prevederilor prezentului Contract. 
(2) Nerespectarea de către Delegat a Indicatorilor de Performanță și Calitate, stabiliți conform Anexa nr. 6 (“Indicatorii de Performanță”) la prezentul Contract, va atrage obligația Delegatului de a plăti penalități contractuale. 
Delegatul este obligat la plata penalităților contractuale în caz de neîndeplinire a obligațiilor sale, inclusiv pentru următoarele obligații, în cuantumul stipulat în continuare:
a) Acceptarea la Depozit a unui tip de Deșeu care nu face parte din categoria de Deșeuri care pot fi acceptate – 10.000 lei/tonă;
b) Acceptarea la Depozit a unor Deșeuri cu nerespectare procedurii de acceptare stabilite de Articolul 15 (“Procedura de acceptare a Deșeurilor”) – 1000 lei/operațiune;
c) Nefurnizarea sau ascunderea de informații semnificative, ce trebuie furnizate Delegatarului/ ADIS Gorj sau împiedicarea Delegatarului/ ADIS Gorj de a-și exercita drepturile de monitorizare în legătură cu executarea prezentului Contract, astfel cum sunt acestea stabilite de clauzele contractuale – 10.000 lei/abatere; 
(3) Anexa nr. 6 (“Indicatorii de Performanță”) la prezentul Contract stipulează cuantumul penalităților pentru fiecare Indicator de Performanță care a fost încălcat sau nu a fost atins conform termenilor și condițiilor stabilite de anexa menționată.
(4) Nu sunt acceptate cazuri de nerespectare a obligațiilor contractuale sau a Indicatorilor de Performanță, în afara celor expres stipulate în Contract.
(5) Nerespectarea gravă și repetată a Indicatorilor de Performanță poate determina rezilierea Contractului de către Delegatar, conform Articolului 38 (“Rezilierea Contractului”).
ARTICOLUL 30 – RĂSPUNDEREA DELEGATARULUI
(1) Delegatarul declară că înainte de atribuirea prezentului Contract a depus toate eforturile pentru a se asigura că informațiile furnizate conțin toate datele cunoscute lui și pe care le consideră relevante sau importante în prestarea Serviciului, iar Delegatul declară că a luat act și a confirmat că a analizat și verificat toate informațiile furnizate și condițiile privind prestarea adecvată a Serviciului.
(2) Delegatarul nu îl va tulbura pe Delegat în exercițiul drepturilor rezultate din prezentul Contract. 
(3) În niciun caz Delegatarul nu va fi răspunzător față de Delegat de vreo Daună ori Daună indirectă sau cheltuială de orice natură pe care Delegatul le-ar putea suporta sau înregistra datorită: (i) producerii unui eveniment de Forță Majoră (ii) stării amplasamentului sau (iii) oricărei nereușite a Delegatului de a realiza veniturile previzionate în baza prezentului Contract.
ARTICOLUL 31 – EXONERAREA DE RĂSPUNDERE A DELEGATULUI
(1) Fără a aduce atingere prevederilor Articolului 28 (“Răspunderea, penalități și despăgubiri în sarcina Delegatului”) de mai sus privind răspunderea Delegatului, acesta nu va putea fi ținut răspunzător pentru neîndeplinirea vreunei obligații ce-i revine în baza prezentului Contract dacă neîndeplinirea respectivei obligații este o consecință directă a situațiilor prevăzute la alineatele de mai jos din prezentul Articol.
(2) Delegatul nu va fi obligat să îndeplinească obligațiile sale contractuale, inclusiv Indicatorii de Performanță, în măsura în care acesta nu poate, în mod rezonabil, fie (i) să respecte termenele de îndeplinire a obligațiilor contractuale în perioadele de timp prevăzute, fie (ii) să continue să îndeplinească obligațiile contractuale, ca o consecință directă a:
a) apariției unui Eveniment de Forță Majoră;
b) nerespectării de către Delegatar a propriilor sale obligații asumate prin prezentul Contract sau de către alt Operator de Salubrizare a obligațiilor acestuia asumate prin contractul încheiat cu Delegatul. în acest caz Delegatul va informa Delegatarul/ ADIS Gorj despre această  nerespectare în termen de cel mult 5 (cinci) Zile Lucrătoare în vederea îndeplinirii corecte a rolului Delegatarului/ ADIS Gorj de mediere și de interfață cu Delegatarul, precum și de monitorizare a modului în care sunt prestate serviciile de salubrizare în ansamblu în Aria Delegării. Nerespectarea de către Delegat a acestei obligații de informare a Delegatarului/ ADIS Gorj va duce la neaplicarea exonerării sale de răspundere prevăzută în prezentul alineat;
c) acțiunii, inacțiunii sau faptelor unor terțe persoane pentru care Delegatul nu este responsabil.
(3) În cazul în care Delegatul se află în imposibilitatea de a presta Serviciul, total sau parțial, din orice motiv, atunci Delegatul va notifica imediat Delegatarul, în condițiile prevăzute de prezentul Contract oferind în scris detalii cuprinzătoare asupra circumstanțelor, motivelor, durata posibilă a întreruperii și acțiunile avute în vedere pentru remedierea situației, precum și orice alte detalii pe care Delegatarul le solicită în mod rezonabil. 
ARTICOLUL 32 – ÎNTINDEREA DESPĂGUBIRILOR
(1) Despăgubirile datorate de oricare dintre Părți conform prezentului Contract vor fi limitate la acoperirea integrală a Daunelor suferite de Partea sau terțul prejudiciat. În înțelesul prezentului Contract și articol în despăgubiri nu sunt incluse penalitățile ce pot fi datorate de o Parte conform prezentului Contract.  
ARTICOLUL 33 - RECUPERAREA DEBITELOR
(1) Delegatarul este îndreptățit să recupereze de la Delegat orice prejudicii suferite din vina Delegatului, care sunt descoperite după Data Încetării Contractului, în conformitate cu Legea aplicabilă.
(2) Părțile pot conveni compensarea între sumele astfel datorate de Delegat și orice sume datorate de către Delegatar Delegatului, precum și asupra metodei de plată, chiar și în mai multe transe. 
(3) Comisioanele bancare și alte sume similare rezultate din operațiunile legate de plata sumelor datorate de Delegat Delegatarului cad în integralitate în sarcina Delegatului.
CAPITOLUL VI. EVENIMENTE NEPREVĂZUTE
ARTICOLUL 34 – FORȚA MAJORĂ
(1) „Forța Majoră” înseamnă un eveniment mai presus de voința Părților, care nu se datorează greșelii sau vinei acestora, imprevizibil și care face imposibilă executarea și respectiv îndeplinirea Contractului. Evenimentele de forță majoră vor include următoarele, fără a se limita la acestea:
a) Evenimente naturale de forță majoră cum ar fi:
i. trăsnete, cutremure, uragane și alte condiții climaterice extraordinare ca de exemplu temperaturi anormal de scăzute;
ii. explozii, foc sau inundații (dacă nu sunt cauzate de Partea respectivă sau orice altă persoană pentru care aceasta este responsabilă);
iii. contaminări nucleare, chimice sau biologice (dacă nu sunt cauzate de Partea respectivă sau orice altă persoană pentru care aceasta este responsabilă);
iv. bombe sau alte muniții neexplodate sau descoperiri de fosile sau relicve arheologice.
b) Evenimente politice de forță majoră cum ar fi:
i. război sau război civil (declarat sau nu) sau conflict armat, invazii sau acte ale inamicilor externi, blocade și embargouri;
ii. acțiuni violente de stradă sau rebeliuni civile;
iii. orice act sau amenințare de terorism credibilă în mod rezonabil la adresa Părții respective sau privind bunurile de infrastructură aferente Serviciului;
iv. greve sau alte mișcări revendicative la scara națională și motivate predominant politic.
c) Evenimente nefavorabile de forță majoră cum ar fi:
i. refuzul, fără un motiv justificat, oricărei Autorități Competente de a elibera orice aviz, permis, licență sau a oricăror autorizații necesare executării obligațiilor contractuale, retragerea acestora sau refuzul de a reînnoi aceste avize, permise, licențe sau autorizații sau orice acte sau omisiuni ale oricărei Autorități Competente având efecte similare;
ii. orice acțiune reglementară neîntemeiată sau nerezonabilă dispusă de oricare Autoritate Competentă împotriva Delegatului (care poate include orice anulare sau revocare a oricăror permise, licențe sau autorizații existente, fără un motiv întemeiat);
iii. orice rechiziționare, expropriere, naționalizare sau confiscare de facto a oricărui bun sau drept semnificativ al Delegatului de către Guvernul României sau de către oricare Autoritate Competentă (alta decât ca rezultat al încălcării de către Delegat a permiselor, licențelor, autorizațiilor sau a Legii);
iv. orice acte ilegale din partea unor terți, inclusiv poluarea ilegală, în mod intenționat sau accidental. 
Forța Majoră nu va include: probleme financiare ale Părților, livrarea cu întârziere a materialelor sau executare cu întârziere / neexecutarea de către contractanții acestora a obligațiilor lor contractuale, condiții meteorologice posibile în condițiile climatice din Aria Delegării, insuficiența forței de muncă sau a echipamentelor sau a materialelor (dacă nu se datorează Forței Majore). 
(2) În situația în care un eveniment de Forță Majoră (condiție care va include consecințele acestuia) împiedică una dintre Părți să își respecte sau întârzie respectarea obligațiilor decurgând din prezentul Contract, se vor aplica următoarele măsuri:
a) Partea va fi scutită de respectarea și de răspunderea pentru nerespectarea acelor obligații pe care nu le poate îndeplini ca o consecință a unui eveniment de Forță Majoră, fără a aduce prejudicii obligațiilor de încheiere a asigurărilor corespunzătoare, astfel cum este prevăzut în prezentul Contract.
b) Orice perioadă de timp acordată sau permisă în baza prezentului Contract pentru îndeplinirea oricărei obligații (inclusiv obligațiile legate de Indicatorii de Performanță și durata Contractului dacă Forța Majoră a afectat integral executarea acestuia) va fi prelungită cu perioada de timp cât durează evenimentul de Forță Majoră; cu condiția, totuși, ca Partea afectată să-și fi respectat obligațiile ce-i revin în baza alin. (4) și (5) ale prezentului articol.
(3) O Parte afectată de un eveniment de Forță Majoră va informa cealaltă Parte și ADIS Gorj, cât mai curând posibil, dar nu mai târziu de 3 (trei) Zile Lucrătoare după ce ia cunoștință de apariția unui eveniment de Forță Majoră, furnizând detalii complete despre durata și efectele estimate ale acestuia.  Dacă evenimentul de Forță Majoră durează mai mult de o săptămână, Partea afectată va informa periodic cealaltă Parte și ADIS Gorj, dar nu mai rar de o dată la două săptămâni despre derularea evenimentelor. 
(4) O Parte afectată de un eveniment de Forță Majoră va depune toate eforturile pentru a-și relua îndeplinirea obligațiilor cât mai curând posibil, iar intre timp să diminueze efectele acestui eveniment, pentru a-și îndeplini obligațiile contractuale neafectate de Forța Majoră și va informa complet cealaltă Parte și ADIS Gorj în legătură cu măsurile luate în acest sens, cu condiția ca acest lucru să nu presupună costuri nerezonabile pentru Partea afectată de evenimentul de Forță Majoră.  
(5) Dacă la expirarea unei perioade de cel puțin 30 (treizeci) de Zile de la apariția unui eveniment de Forță Majoră, acest eveniment de Forță Majoră (sau consecințele acestuia) continuă și afectează în mod semnificativ furnizarea Serviciului sau executarea obligațiilor contractuale, astfel încât majoritatea Indicatorilor de Performanță încă de atins nu poate fi îndeplinită și/sau majoritatea acelor Indicatori de Performanță atunci când respectarea acestora a fost deja îndeplinită nu poate fi menținută ca urmare a acelui eveniment de Forță Majoră, atunci oricare dintre Părți va avea dreptul să notifice celeilalte Părți încetarea prezentul Contract, fără ca vreuna dintre ele să pretindă daune-interese, în orice moment după expirarea acestei perioade, cu condiția ca evenimentul de Forță Majoră să continue încă în momentul acestei notificări și cu un preaviz de 10 (zece) Zile. 
ARTICOLUL 35 – MENȚINEREA ECHILIBRULUI CONTRACTUAL
(1) Părțile vor urmări în permanență menținerea echilibrului contractual/financiar al Contractului.
(2) Delegatul nu va fi obligat să suporte creșterea sarcinilor legate de execuția obligațiilor sale, dacă această creștere rezultă în urma unui eveniment de Forță Majoră, astfel cum este descris la Articolul 34 (“Forța Majoră”).
(3) În situația în care, independent de Delegat și de voința sa, Modificări Legislative, constrângeri tehnice, economice, financiare sau, în general, evenimente neprevăzute care nu constituie evenimente de Forță Majoră astfel cum sunt acestea definite de prezentul Contract, datorate sau nu Delegatarului, intervenite după încheierea prezentului contract, alterează echilibrul economico-financiar al prezentului Contract, și dacă dezechilibrul rezultat nu poate fi remediat prin modificările / ajustările de tarife, Părțile se obligă să renegocieze termenii și condițiile prezentului Contract, în scopul restabilirii echilibrul economico-financiar al Contractului. 
(4) Dacă, la expirarea unei perioade de cel puțin 60 (șaizeci) de Zile sau alt termen stabilit de Părți, de la începerea negocierilor prevăzute la alineatul precedent, acestea eșuează, atunci oricare dintre Părți va avea dreptul să notifice celeilalte Părți încetarea prezentul Contract, fără ca vreuna dintre ele să pretindă daune-interese. Delegatul va avea obligația  de a presta Serviciul în continuare pe o durată de cel mult 90 (nouăzeci) de Zile, în baza prezentului Contract, în vederea asigurării continuității Serviciului.  
CAPITOLUL VII. MODIFICAREA CONTRACTULUI
ARTICOLUL 36 –MODIFICAREA CONTRACTULUI PRIN ACORDUL PĂRȚILOR
(1) Modificarea prezentului Contract se face numai prin act adițional încheiat în scris între Părțile contractante.
(2) Contractul nu poate fi modificat în sensul introducerii în obiectul acestuia a unei activități care nu a făcut obiectul delegării gestiunii, conform Legii. 
ARTICOLUL 37 – MODIFICAREA UNILATERALĂ A PĂRȚII REGLEMENTARE A CONTRACTULUI DE CĂTRE DELEGATAR
(1) Delegatarul poate modifica unilateral cerințele legate de modul de gestiune și de prestare a Serviciului care sunt prevăzute în Regulamentul Serviciului sau Caietul de Sarcini al Serviciului, atașate ca Anexele nr. 1 și nr. 2 la prezentul Contract, prin modificarea acestor documente și înlocuirea respectivelor anexe, prin act adițional la Contract, cu noul Regulament al Serviciului și/sau noul Caiet de Sarcini al Serviciului după caz. în cazul în care aceste modificări afectează echilibrul contractual se vor aplica prevederile Articolului 34 (“Menținerea echilibrului contractual”).  
(2) Delegatarul poate modifica unilateral contractul atunci când raţiuni economice, tehnice sau de altă natură impun prezervarea interesului public local sau naţional.

(3) În situația intervenției unei modificări legislative incidente, contractul de delegare se va modifica de drept unilateral de către Delegatar prin act adițional la prezentul contract.
CAPITOLUL VIII. ÎNCETAREA CONTRACTULUI
ARTICOLUL 38 – CAUZELE DE ÎNCETARE A CONTRACTULUI
(1) Prezentul Contract încetează în următoarele situații:
a) la expirarea duratei pentru care a fost încheiat, daca Părțile nu convin, în scris, prelungirea acestuia conform prevederilor Articolului 3 (“Durata Contractului și Data Începerii”), și conform Legii în vigoare la data prelungirii;
b) în cazul în care interesul național sau local o impune, prin denunțarea unilaterală de către Delegatar, fără plata unor despăgubiri, penalități sau daune de orice fel în sarcina Delegatarului; 
c) în cazul nerespectării obligațiilor contractuale de către Parți, prin reziliere, conform Articolului 39 (“Rezilierea Contractului”), prin reziliere cu plata unei despăgubiri în sarcina Părții în culpă;
d) în cazul imposibilității obiective a Delegatului de a presta Serviciul, ca urmare a intervenției unui eveniment de Forță Majoră, în condițiile prevăzute la Articolul 34 (“Forța Majoră”), fără plata unei despăgubiri;
e) în situația în care, în urma parcurgerii procedurilor speciale prevăzute la Articolul 35 (“Menținerea echilibrului contractual”), este permisă încetarea Contractului;
f) în cazul falimentului Delegatului;
g) în cazul lipsei, retragerii sau încetării valabilității licenței de operare a Delegatului;
h) dacă Părțile convin încetarea Contractului, prin act adițional la acesta, respectând Legea aplicabilă, în vigoare la acea data;

i) prin denunțare unilaterală;

j) fără a aduce atingere dispoziţiilor dreptului comun privind încetarea contractelor sau dreptului Delegatarului de a solicita constatarea nulităţii absolute a contractului de delegare prin concesiune, în conformitate cu dispoziţiile dreptului comun, Delegatarul are dreptul de a denunţa unilateral contractul de delegare prin concesiune, în perioada de valabilitate a acestuia, în una dintre următoarele situaţii:


-Delegatul se afla, la momentul atribuirii contractului, în una dintre situaţiile prevăzute la art. 79-81 din Legea nr.100/2016, care ar fi determinat excluderea sa din procedura de atribuire;


-contractul nu ar fi trebuit să fie atribuit Delegatului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene..
(2) În cazul încetării Contractului înainte de termen, Delegatul va avea obligația  de a presta Serviciul în continuare pe o durată de cel mult 90 (nouăzeci) de Zile, în baza prezentului Contract, în vederea asigurării continuității Serviciului, cu excepția cazurilor în care sunt prevăzute în mod expres în cuprinsul Contractului, alte termene pentru preaviz.
ARTICOLUL 39 – REZILIEREA CONTRACTULUI
39.1. Rezilierea Contractului din culpa Delegatului
38.1.1. Delegatarul va avea dreptul (dar nu și obligația) să rezilieze prezentul Contract, în momentul survenirii oricăruia dintre următoarele evenimente („Obligații Încălcate”):
a) o încălcare semnificativă, de către Delegat, a oricăreia dintre obligațiile sale, asumate în baza prezentului Contract, care are un efect negativ semnificativ asupra drepturilor sau obligațiilor Delegatarului sau asupra capacității Delegatarului de a respecta orice prevedere legală în vigoare și a cărei încălcare nu a fost remediată de către Delegat, în conformitate cu Art. 39.1.2;
b) nerespectarea repetată și nejustificată a Indicatorilor de Performanță;
c) renunțarea la sau abandonarea culpabilă a Serviciului, de către Delegat;
d) nerespectarea Articolului 26 (“Sub-delegarea și transfer”) din prezentul Contract;
e) nefurnizarea sau ascunderea de informații semnificative, ce trebuie furnizate Delegatarului sau ADIS Gorj sau împiedicarea Delegatarului sau ADIS Gorj de a-și exercita drepturile de monitorizare în legătură cu executarea prezentului Contract, astfel cum sunt acestea stabilite de clauzele contractuale;
f) practici corupte ale Delegatului în conformitate cu Articolul 25 (“Clauza de prevenire a corupției”);
g) alte încălcări semnificative ale obligațiilor contractuale care sunt prevăzute expres de prezentul Contract ca reprezentând cauze de reziliere a Contractului.
39.1.2. în cazul în care Delegatarul devine îndreptățit să rezilieze prezentul Contract în baza Art. 39.1.1:
a) Delegatarul poate trimite Delegatului, în scris, o notificare, menționând felul și întinderea respectivei neîndepliniri a obligațiilor ("Notificare de Încălcare"). Dacă o astfel de notificare este transmisă, Delegatul va fi îndreptățit să remedieze această încălcare în termen de 90 (nouăzeci) de Zile de la data primirii de către Delegat a acestei notificări ("Perioada de Remediere"). 
b) În cazul în care Delegatarul a transmis Notificarea de Încălcare și dacă încălcarea nu este remediată în Perioada de Remediere, Delegatarul poate rezilia prezentul Contract, în conformitate cu prevederile literei (d) a prezentului Articol 39.1.2.
c) Atunci când o Obligație Încălcată nu poate fi remediată în mod rezonabil în Perioada de Remediere menționată, Delegatul va lua toate măsurile necesare pentru remedierea încălcării respective în cea mai mare măsură posibilă în timpul Perioadei de Remediere și va face propuneri Delegatarului, anterior expirării respectivei perioade, privind finalizarea remedierii respectivei Obligații Încălcate. 
d) În cazul în care Delegatarul nu acceptă propunerile rezonabile de remediere ale Delegatului sau dacă, după acceptarea propunerilor respective, Delegatul nu remediază Obligația Încălcată, în conformitate cu aceste propuneri, Delegatarul poate, printr-o notificare scrisă, adresată Delegatului, să rezilieze Contractul, iar Contractul va înceta începând cu data prevăzută în această notificare.
e) Notificările prevăzute de prezentul articol vor fi comunicate de către și către ADIS Gorj.
f) Delegatarul își rezervă dreptul de a denunța unilateral contractul, printr-o notificare scrisă adresată Delegatului, fără nici o compensație, dacă acesta din urmă dă faliment, cu condiția ca această denunțare să nu prejudicieze sau să afecteze dreptul la acțiune sau despăgubire pentru Delegatar. În acest caz, Delegatul are dreptul de a pretinde numai plata corespunzătoare pentru partea din Contract îndeplinită până la data denunțării unilaterale a contractului.
39.2 Rezilierea Contractului din culpa Delegatarului
39.2.1. Delegatul va avea dreptul (dar nu și obligația) să rezilieze prezentul Contract în caz de încălcare importantă, de către Delegatar a oricăreia din obligațiile asumate în baza prezentului Contract, care are un efect negativ semnificativ asupra drepturilor sau obligațiilor Delegatului, în baza prezentului Contract.
39.2.2. În cazul în care Delegatul are dreptul să rezilieze prezentul Contract în baza Art. 39.2.1, se va aplica mutatis mutandis procedura prevăzută la Art. 39.1.1.
CAPITOLUL IX ALTE CLAUZE
ARTICOLUL 40 – POLITICA PRIVIND FORȚA DE MUNCĂ  
(1) Delegatul va asigura forța de muncă necesară pentru furnizarea Serviciului, precum și formarea profesională a salariaților. Delegatul este răspunzător de angajarea în prestarea Serviciului a unui număr suficient de persoane cu abilitățile, îndemânările, cunoștințele, instruirea, calificările și experiența necesare și adecvate unei bune desfășurări a Serviciului și se va asigura că are suficient personal de rezervă pentru prestarea în bune condiții a Serviciului, pe toată Durata Contractului. 
(2) Delegatul se va asigura că toți angajații săi implicați în prestarea Serviciului vor fi instruiți corespunzător cu:
a) sarcina sau sarcinile pe care angajatul le va executa;
b) toate prevederile importante ale Contractului, inclusiv Regulamentul Serviciului și Caietul de Sarcini al Serviciului, anexe la prezentul Contract;
c) toate procedurile și standardele convenite între Părți la anumite interval de timp;
d) toate procedurile, regulile, regulamentele și legile aplicabile pentru prestarea Serviciului, inclusiv regulile de sănătate și securitate în muncă, riscul de incendiu și prevederile în caz de incendiu.
(3) Delegatul va furniza mijloace de identificare a personalului angajat, în condițiile stabilite cu Delegatarul și cu ADIS Gorj în cadrul misiunii acesteia de monitorizare a executării prezentului Contract și va solicita personalului să poarte și să aibă la vedere însemnele de identificare pe toată durata furnizării/prestării Serviciului.
(4) Delegatul se va asigura ca personalul propriu este permanent supervizat și își îndeplinește îndatoririle în conformitate cu prezentul Contract. 
(5) Pe perioada executării prezentului Contract, Delegatul se va conforma politicilor referitoare la conduita personalului (inclusiv cele referitoare la măsurile de siguranță) existente în Regulamentul intern al său. Delegatarul / ADIS Gorj va avea dreptul să solicite Delegatului comunicarea Regulamentului intern și modificarea Regulamentului intern în măsura în care solicitarea de modificare este rezonabilă, în legătură cu dispoziții ale Regulamentului care afectează modul de prestare a Serviciului și în conformitate cu Legea aplicabilă. dispozițiile legale aplicabile. După aprobarea Regulamentului intern, Delegatul îl va afișa la loc vizibil și îl va aduce la cunoștință tuturor angajaților, făcând dovada acestei formalități către Delegatar/ ADIS Gorj prin prezentarea semnăturilor de luare la cunoștință. Delegatul va lua măsuri disciplinare corespunzătoare împotriva oricărei persoane angajate de acesta care nu respectă prevederile Regulamentului intern. 
(6) Delegatul este răspunzător în întregime de angajarea și de condițiile de lucru ale angajaților săi.
(7) Delegatul este răspunzător și va suporta toate costurile și cheltuielile legate de angajarea personalului, de transportul acestuia și achitarea la timp a salariilor.
(8) În cazul încetării prezentului Contract, Delegatul este de acord, iar Delegatarul se angajează să preia direct sau să asigure preluarea de către noul operator al Serviciului, în măsura în care va fi posibil, a salariaților Delegatului, care sunt afectați de către acesta furnizării/prestării Serviciului.
(9) Personalul angajat al Delegatului beneficiază de toate drepturile prevăzute în contractul colectiv sau individual de muncă. Delegatul va întocmi planuri anuale (respectiv pentru fiecare An Contractual), pe categorii profesionale de angajați, în vederea perfecționării acestora, prin participarea lor la cursuri, seminarii, instruiri.
(10) Numărul angajaților Delegatului va fi stabilit de acesta, în funcție de politicile proprii, dar să fie suficient pentru furnizarea/prestarea Serviciului, iar pentru personalul cheie, în conformitate cu cerințele din Caietul de sarcini. Persoanele disponibilizate au dreptul la compensații prevăzute de Lege sau contracte colective din partea Delegatului.
(11) Delegatul va lua toate măsurile necesare privind igiena, sănătatea, securitatea la locul de muncă și normele de protecție a muncii, în conformitate cu Legea. Delegatul va aplica metode sigure de lucru pentru toate activitățile prestate în sensul Contractului sau orice alte activități care au legătură cu acesta, pentru a asigura securitatea și sănătatea propriilor angajați, precum și a reprezentanților Delegatarului sau ADI și a oricărei alte persoane care intra în incintele Delegatului. Principiile și metodele privind sănătatea și securitatea în muncă aplicate de Delegat vor fi în conformitate cu Legea.
ARTICOLUL 41 - CONFIDENȚIALITATE
(1) Părțile convin că prevederile prezentului Contract nu vor fi tratate ca Informații Confidențiale și pot fi dezvăluite fără restricții. În înțelesul prezentului articol prin Parte se va înțelege inclusiv ADIS Gorj.
(2) Fiecare Parte va păstra confidențiale toate Informațiile Confidențiale primite de la cealaltă Parte în legătură cu prezentul Contract și va face toate eforturile pentru a împiedica salariații și alte persoane aflate în relații de subordonare să dezvăluie astfel de Informații Confidențiale vreunei persoane.
(3) Alineatul (2) de mai sus nu se va aplica:
a) Niciunei dezvăluiri de informații care este solicitată de către orice persoană care își îndeplinește obligațiile conform prezentului Contract, în scopul îndeplinirii acelor obligații;
b) oricărei informații cu privire la care o Parte poate demonstra că este deja sau devine general disponibilă și în domeniul public, altfel decât în urma încălcării prezentului Articol;
c) oricărei dezvăluiri cu scopul de a permite luarea unei decizii de către o Autoritate Competentă sau de către o instanță judecătorească ori tribunal arbitral;
d) oricărei dezvăluiri care este solicitată în temeiul oricărei cerințe prevăzute de Lege care are efecte asupra Părții care face dezvăluirea sau al regulilor oricărei burse de valori sau Autorități Competente, care are forță juridică obligatorie sau, dacă nu are forță juridică obligatorie, conformarea față de aceasta constituie o practică generală a persoanelor supuse reglementărilor bursei de valori sau ale Autorității Competente respective;
e) oricărei dezvăluiri de informații care sunt deja în mod legal în posesia Părții ca destinatar, înainte de dezvăluirea acestora de către Partea care face dezvăluirea;
f) oricărei furnizări de informații către consultanții profesionali ai Părților;
g) oricărei dezvăluiri de către Delegatar/ ADIS Gorj a unor informații legate de Serviciu și oricărei alte informații care pot fi solicitate în scopul efectuării unui proces de audit, către un delegat ulterior cu privire la Serviciu, inclusiv către consultanții săi, în cazul în care Delegatarul decide organizarea unei noi proceduri pentru atribuirea gestiunii Serviciului;
h) oricărei înregistrări sau evidențe a Autorizațiilor și înregistrări de proprietate necesare; sau
i) oricărei dezvăluiri făcute în scopul examinării și certificării conturilor uneia dintre Părți.
(4) Când dezvăluirea este permisă în baza alineatului de mai sus, altfel decât conform literelor b), d), e), g) și h) de mai sus, Partea care furnizează informațiile se va asigura că destinatarul informațiilor este supus acelorași obligații de confidențialitate ca și cele cuprinse în prezentul Contract.
(5) Delegatul nu va utiliza prezentul Contract sau orice informații emise sau furnizate de sau în numele Delegatarului în legătură cu prezentul Contract altfel decât pentru scopurile prezentului Contract, decât cu acordul scris al Delegatarului.
ARTICOLUL 42 – PROPRIETATE INTELECTUALĂ ȘI DREPTURI DE AUTOR
(1) Desenele, planurile, specificațiile, instrucțiunile, manualele și alte documente create, produse sau comandate de către Delegat și care se raportează la furnizarea/prestarea Serviciului și drepturile de autor care sunt legate de acesta, precum și toate drepturile de proprietate intelectuală ale Delegatului sunt și vor rămâne proprietatea acestuia. Cu toate acestea, Delegatul se obligă ca, la solicitarea rezonabilă a Delegatarului și în măsura posibilului, să acorde Delegatarului drepturi de utilizare asupra acestora corespunzătoare scopului solicitării, pe baza unui acord scris în acest sens, precizând toate condițiile tehnice, economice, juridice și durata folosirii lor.
(2) De asemenea, metodele și know-how-ul dezvoltate de Delegat sunt și vor rămâne proprietatea exclusivă a Delegatului. Delegatarul se angajează expres să nu divulge acest know-how, în totalitate sau în parte, către terți, oricine ar fi aceștia.
ARTICOLUL 43 – TAXE
Toate obligațiile fiscale (taxe, impozite etc.) decurgând din prestarea Serviciului sau din activitatea proprie vor fi suportate de către Partea căreia, în conformitate cu Legea, îi incumbă respectiva obligație fiscală.
ARTICOLUL 44 - CHELTUIELI
Doar dacă nu este altfel stipulat în mod expres în acest contract, fiecare Parte își va plăti propriile costuri și cheltuieli (inclusiv onorariile și cheltuielile agenților săi, reprezentanților, consilierilor și contabililor) necesare pentru pregătirea, semnarea, îndeplinirea și respectarea termenilor acestui Contract. 
ARTICOLUL 45 – CONFLICTUL DE INTERESE
(1) Delegatul va lua toate măsurile necesare pentru a preveni sau îndepărta orice situație care are sau poate avea ca efect compromiterea executării prezentului Contract în mod obiectiv și imparțial. Astfel de situații pot apărea ca rezultat al intereselor economice, afinităților politice sau naționale, legăturilor de familie sau emoționale ori al altor legături sau interese comune Oricare ar fi situația, apariția unui conflict de interese trebuie notificată de către Delegat imediat Delegatarului/ ADIS Gorj, în scris.
(2) Delegatul va garanta că personalul său, inclusiv cel de conducere, nu se află într-o situație care poate da naștere unui conflict de interese. Delegatul va înlocui, imediat și fără nici un fel de compensație din partea Delegatarului, orice membru al personalului său care se află într-o astfel de situație.
(3) Delegatarul își rezervă dreptul de a verifica dacă măsurile luate de Delegat în conformitate cu prevederile prezentului Articol sunt adecvate și de a solicita luarea de măsuri suplimentare dacă va considera acest lucru ca fiind necesar.
(4) Delegatul se va abține de la orice legături și relații, comerciale sau de altă natură, care au sau pot avea ca efect compromiterea independenței sale sau a personalului său. În cazul în care Delegatul nu poate menține această independență, Delegatarul are dreptul de a rezilia Contractul, conform procedurii prevăzute de Articolul 38 (“Rezilierea Contractului”) fără a aduce atingere dreptului Delegatarului de a solicita despăgubiri pentru orice daune suferite ca urmare a acestei situații. 
ARTICOLUL 46 – REPREZENTANȚII PĂRȚILOR
(1) Pentru executarea prezentului Contract, în relația sa cu Delegatarul și cu ADIS Gorj, Delegatul va numi o persoană ca „Manager de Contract”, care va asigura comunicarea corespunzătoare cu partenerii contractuali. 
(2) Delegatarul/ ADIS Gorj va numi de asemenea reprezentanții săi care vor asigura comunicarea cu Delegatul. 
(3) Fiecare Parte și ADIS Gorj sunt îndreptățite să înlocuiască persoanele de contact, coordonatele și adresele menționate în prezentul Contract, cu condiția de a notifica în prealabil cealaltă Parte /celelalte Părți și ADIS Gorj, după caz. Notificarea se va face în scris și va fi comunicată cu cel puțin   3 (trei) Zile Lucrătoare înainte ca modificarea să devină efectivă. Orice comunicare trimisă la vechile adrese, coordonate sau persoane de contact va fi considerată valabil efectuată dacă Partea care a modificat aceste elemente nu a comunicat corespunzător notificarea prevăzută în prezentul alineat.   
ARTICOLUL 46 -  COMUNICĂRI
(1) Orice comunicare între Părți, referitoare la îndeplinirea prezentului Contract, trebuie să fie transmisă în scris, în limba română, la următoarele adrese și în atenția următoarelor persoane: 
a) Pentru delegat
În atenția: Manager de Contract, Dl./D-na ………………………
Adresa: …………………
Fax: ……………………………
E-mail: ………………
b) Pentru Delegatar/ ADIS Gorj 
În atenția: Dl./D-na.  ………….., …………
Adresa: ……… str. ………… nr….., cod …….., jud. …….
Fax: …………………………
E-mail:  ………………….
(2) Orice document scris trebuie înregistrat atât în momentul transmiterii, cât și în momentul primirii.
(3) Comunicările între părți se pot face și prin, fax sau e-mail sub condiția confirmării de primire.
(4) Dacă notificarea este transmisă prin poștă, aceasta se va face prin scrisoare recomandată cu confirmare de primire și este considerată ca fiind primită de destinatar la data menționată de oficiul poștal de destinație pe confirmarea de primire. 
(5)  Dacă notificarea este transmisă prin fax sau e-mail, ea va considerată primită în prima Zi Lucrătoare după data transmiterii. 
(6) Notificările orale nu vor fi luate în considerare drept comunicări de vreuna dintre Părți dacă nu sunt confirmate prin una dintre metodele prevăzute în alineatele de mai sus.
ARTICOLUL 48 – DREPTURILE TERȚILOR
(1) Nici un element din prezentul Contract, fie expres, fie implicit, nu va conferi drepturi sau compensații conform sau în temeiul prezentului Contract vreunei alte persoane, alta decât Părțile și succesorii lor respectivi, nici nu va elibera sau exonera de obligații sau răspundere vreo altă persoană, terță față de vreuna dintre Părți, nici nu va conferi vreun drept de subrogare sau vreun drept de acțiune împotriva vreunei Părți din prezentul Contract.    
(2) Fără a aduce atingere prevederilor alineatului precedent, ADIS Gorj va avea dreptul să exercite în numele și pe seama Delegatarului drepturi contractuale ale acestuia atunci când prezentul Contract stipulează expres aceasta, în temeiul acestei stipulări și pe baza mandatului acordat prin statutul Asociației.  Delegatul recunoaște competența ADIS Gorj de a exercita aceste drepturi astfel cum se stipulează în prezentul Contract.
ARTICOLUL 49 - RENUNȚARE
(1) Nicio renunțare nu va avea vreun efect juridic decât dacă este expres indicată ca fiind o renunțare și comunicată în scris celeilalte Parți și ADIS Gorj, conform regulilor de comunicare dintre Părți stipulate la Articolul  47 (“Comunicări”) din Contract, și nici o altă acțiune, fapt sau omisiune nu va putea fi interpretată ca renunțare la vreun drept, termen sau prevedere a din prezentul Contract de către vreuna dintre Părți.
(2) Nici o renunțare făcută de o Parte la orice termen sau condiție din prezentul Contract, o dată sau de mai multe ori, nu va fi considerată sau interpretată ca o renunțare viitoare la același sau la alte termene sau condiții din Contract.
(3) Renunțarea unei Părți de a invoca încălcarea unei clauze contractuale sau a unei obligații de către cealaltă Parte nu va fi interpretată în nici o circumstanță ca renunțare la invocarea viitoarelor încălcări ale aceleași sau ale alte clauze contractuale ori ale aceleași sau ale alte obligații ce către aceeași Parte. Dacă oricare dintre Părți încalcă o obligație contractuală, renunțarea din partea Părții prejudiciate de a invoca dreptul său de a cere executarea obligației contractuale nu va fi interpretată ca o renunțare la dreptul însuși. Neexercitarea sau exercitarea cu întârziere de către una dintre Părți a unui drept conferit de prezentul Contract nu poate fi interpretat ca o renunțare la dreptul respectiv.
ARTICOLUL 50 – NULITATEA CONTRACTULUI ȘI DIVIZIBILITATEA PREVEDERILOR SALE 
(1) Dacă în orice moment ulterior Datei Semnării, orice articol sau prevedere a prezentului  Contract sunt declarate de orice instanță de judecată competentă ca fiind nelegale, nule sau că inaplicabile, conform Legii, respectivul articol sau prevedere nu va avea forță juridică și efect juridic, dar nelegalitatea sau inaplicabilitatea lor nu va avea vreun efect asupra validității și aplicabilității oricăror alte prevederi ale prezentului Contract, care vor rămâne în continuare valide și aplicabile în măsura permisă de Lege.
(2) Nulitatea sau inaplicabilitate oricărui articol sau oricărei prevederi din prezentul Contract va fi stabilită în conformitate cu Articolul 51 („Legea aplicabilă și soluționarea litigiilor”) din prezentul Contract. Părțile convin să depună toate eforturile pentru a negocia o modificare echitabilă a articolelor sau prevederilor acestui Contract care sunt anulate sau inaplicabile, iar validitatea sau aplicabilitatea celorlalte prevederi ale Contractului nu vor fi afectate prin aceasta. 
ARTICOLUL 51 – MENȚINEREA UNOR PREVEDERI DUPĂ DATA ÎNCETĂRII 
Părțile convin ca, la încetarea din orice cauze a Contractului, prevederile privind obligațiile Delegatului de menținere a continuității Serviciului pentru o perioadă de maxim 90 (nouăzeci) de Zile, precum și Articolul 19 (“Fondul pentru închidere și urmărire post-închidere a Depozitului”), Articolul 53 (“Legea aplicabilă și soluționarea litigiilor”), Articolul 29 (“Răspunderea, penalități și despăgubiri în sarcina Delegatului”), Articolul 33 (“Recuperarea debitelor”), Articolul 41 (“Confidențialitate”), Articolul 43 (“Taxe”), Articolul 52 (“Declarații și garanții”) vor rămâne în vigoare și își vor produce efectele în legătură cu toate aspectele contractuale care pot apărea sau se pot menține în continuare după Data Încetării Contractului.
ARTICOLUL 52 - DECLARAȚII ȘI GARANȚII
(1) Fără a aduce atingere oricăror garanții sau condiții prevăzute de Lege și în plus față de orice alte declarații și garanții acordate prin clauzele prezentului Contract, Delegatul declară și garantează Delegatarului că cele stipulate în prezentul Articol sunt declarații corecte și complete la Data Semnării și că vor fi corecte și complete la Data Începerii Contractului, precum și pe toată Durata Contractului și vor rămâne astfel după Data Încetării:     
a) Delegatul este o societate legal constituită, conform Legii din România.
b) Delegatul are puteri depline, autoritatea și capacitatea necesare să semneze și să ducă la îndeplinire prezentul Contract, precum și fiecare dintre celelalte documente care urmează să fie furnizate de către Delegat ulterior Datei Semnării. Prezentul Contract a fost legal autorizat conform tuturor procedurilor interne societare din cadrul Delegatului. Prezentul Contract este, iar celelalte documente și acte ce vor fi furnizate de către Delegat ulterior Datei Semnării vor fi legal și valabil semnate și executate de către Delegat, constituind convenții valide și opozabile Delegatului, ce pot face obiectul executării integrale de către Delegat, conform termenilor acestora.   
c) Pe Durata Contractului, actul constitutiv al Delegatului nu va fi modificat sau completat în vreun mod care ar face executarea prezentului Contract nelegală sau în contradicție cu actul constitutiv sau alt document statutar al Delegatului.
d) Delegatul are capacitatea organizațională și financiară pentru a executa Contractul, pentru a gestiona Serviciul și pentru a-și îndeplini obligațiile sale contractuale și va avea deplina autoritate pentru efectuarea plăților și va plăti toate sumele datorate în baza prezentului Contract, conform prevederilor acestuia.
e) Prezentul Contract instituie obligații care pot face obiectul executării, acceptate în totalitate de către Delegat.
f) Nu există nici o acțiune în justiție, în arbitraj, nicio procedură sau proces ori investigație —fie aceasta judiciară ori extra-judiciară, pe rol sau iminentă — împotriva Delegatului, nici sentințe judecătorești, hotărâri arbitrale nefavorabile, nici alte proceduri care ar putea avea ca efect împiedicarea Delegatului de a executa obligațiile sale asumate prin prezentul Contract sau care ar putea afecta executarea Contractului, conform obiectivelor stabilite de către Delegatar.
g) Nu s-a produs și nu se va produce nici un eveniment care ar putea constitui o încălcare a obligațiilor Delegatului și care ar putea duce la încetarea prezentului Contract.
h) Încheierea de către Delegat a prezentului Contract și executarea obligațiilor rezultate din prezentul Contract de către Delegat nu contravin, nu vor duce la o încălcare sau neîndeplinire a obligațiilor sale din partea Delegatului conform:
(i) vreunei Legi aplicabile Delegatului;
(ii) actului constitutiv sau oricărui document statutar al Delegatului;
(iii) vreunui contract sau alt document la care Delegatul este parte sau la care Delegatul este obligat sau al cărui obiect sunt orice active, venituri sau garanții ale Delegatului.
(2)  Fără a aduce atingere oricăror garanții sau condiții prevăzute de Lege și în plus față de orice alte declarații și garanții acordate prin clauzele prezentului Contract, Delegatarul declară și garantează Delegatului că cele stipulate în prezentul Articol sunt declarații corecte și complete la Data Semnării și că vor fi corecte și complete la Data Începerii Contractului, precum și pe toată Durata Contractului și vor rămâne astfel după Data Încetării:
a) Delegatarul are puteri depline, autoritatea și capacitatea necesare să semneze și să ducă la îndeplinire prezentul Contract, precum și fiecare dintre celelalte documente care urmează să fie furnizate de către Delegatar ulterior Datei Semnării.
b) Încheierea prezentului Contract a fost legal aprobată prin hotărâri ale autorităților deliberative ale Delegatarului / tuturor unităților administrativ-teritoriale care constituie Delegatarul și prin hotărâre a adunării generale a ADIS Gorj, nici o altă aprobare sau formalitate administrativă suplimentară nefiind necesară.
c) Delegatarul are dreptul de a concesiona Delegatului Bunurile de Retur care sunt în proprietatea sa și formează infrastructura Serviciului, precum și să delege Delegatului gestiunea Serviciului pe baze de exclusivitate pentru întreaga Arie a Delegării. 
d) Încheierea de către Delegatar a prezentului Contract și executarea obligațiilor rezultate din prezentul Contract de către Delegatar nu contravin, nu vor duce la o încălcare sau neîndeplinire a obligațiilor sale din partea Delegatarului conform: 
i. vreunei Legi aplicabile Delegatarului sau ADIS Gorj;
ii. vreunui act administrativ sau decizii judecătorești aplicabile Delegatarului sau ADIS Gorj;
iii. vreunui contract sau alt document la care Delegatarul / orice unitate administrativ-teritorială ce constituie Delegatarul este parte sau la care este obligat sau al cărui obiect sunt orice active, venituri sau garanții ale Delegatarului/ vreunei unități administrativ-teritoriale ce constituie Delegatarul.
e) Obligațiile asumate de către Delegatar prin Contract sunt obligații asumate în conformitate cu prevederile legale, valabile, având caracter obligatoriu în baza Legii.
ARTICOLUL 53 – LEGEA APLICABILĂ ȘI SOLUȚIONAREA LITIGIILOR
(1) Părțile convin că acest Contract va fi interpretat și executat conform legilor din România.
(2) În cazul unei dispute sau neînțelegeri privind interpretarea sau executarea Contractului, Părțile vor face toate eforturile necesare pentru a soluționa pe cale amiabilă orice dispută în termen de 30 (treizeci) de Zile (sau o perioadă mai lungă dacă Părțile convin astfel) din momentul în care una dintre Părți a comunicat în scris celeilalte Părții existența unei dispute și obiectul acesteia. Dacă disputa nu poate fi soluționată pe cale amiabilă, atunci oricare dintre Părți poate notifica în scris despre imposibilitatea ajungerii la o soluție și în urma acestei notificări fie Parte care a trimis notificarea, fie Partea notificată poate  supune spre soluționare disputa în fața instanțelor judecătorești competente din România.   
Prezentul Contract este încheiat în limba română astăzi, ______________, în 2 (două) exemplare originale, câte unul pentru fiecare parte.
       Pentru DELEGATAR






DELEGAT
 Președintele ADIS Gorj

                                                         Reprezentant    

Anexa nr. 1 la Contractul de delegare

Regulamentul Serviciului  
(a se vedea documentul atașat)

Anexa nr. 2 la Contractul de delegare 
Caietul de Sarcini al Serviciului
(se va atașa la semnarea contractului de delegare)
Anexa nr. 3 la Contractul de delegare

Oferta Delegatului, inclusiv clarificările date de acesta, după deschiderea ofertelor
(se va atașa la semnarea contractului)
Anexa nr.4 la Contractul de delegare
Inventarul Bunurilor de retur
(se va atașa în termen de 30 de zile după semnarea contractului de delegare)

 Anexa nr.5 la Contractul de delegare
Procesul verbal de predare-primire a bunurilor de retur
(se va atașa în termen de 30 de zile după semnarea contractului de delegare)

Anexa nr.6 la Contractul de delegare

INDICATORI DE PERFORMANȚĂ ȘI CALITATE 

	Nr. Crt.
	Indicatori 
	Unitate masură
	Valoare
	Penalitate

	1.
	INDICATORI TEHNICI GENERALI
	

	1.1
	Delegatul trebuie să asigure un grad cât mai mare de compactare a deșeurilor în depozit
	t/mc
	minim 0,8t/mc
	1.000 lei/abatere constatată

	1.2
	Delegatul va asigura funcționarea sistemelor de colectare și transport al levigatului și al gazului de depozit în conformitate cu cerințele stabilite de autoritatea competentă de mediu prin autorizația de mediu
	%
	100
	1.000 lei/abatere constatată

	1.3
	Delegatul se va asigura că deșeurile depozitate la depozitul de deșeuri sunt acoperite periodic, în conformitate cu prevederile autorizației de mediu
	%
	100
	1.000 lei/abatere constatată

	2
	INDICATORI TEHNICI REFERITORI LA ȚINTE  - nu se percep penalități
	

	2.1
	Delegatul va raporta anual Delegatarului/ ADIS Gorj cantitatea totală de deșeuri biodegradabile municipale depozitate. Cantitatea de deșeuri biodegradabile municipale depozitate se va determina și raporta în conformitate cu metoda(ele) aprobată/e de Delegatar/ ADIS Gorj.
	%
	100
	

	3
	RECLAMAȚII ȘI SESIZĂRI - nu se percep penalități
	

	3.1
	Numărul de sesizări scrise privind nerespectarea de către operatorul depozitului conform a obligațiilor din licențe și autorizații
	Nr.
	0
	

	3.2
	Numărul de încălcări ale obligațiilor operatorului depozitului conform rezultate din analizele și controalele organismelor abilitate
	Nr.
	0
	

	3.3
	Numărul de utilizatori și angajați care au primit despăgubiri datorate culpei operatorului depozitului conform sau dacă s-au îmbolnăvit din cauza nerespectării condițiilor de prestare a activităților de depozitare a deșeurilor
	Nr.
	0
	

	3.4
	Valoarea despăgubirilor acordate de operatorul depozitului conform pentru situațiile de mai sus raportată la valoarea totală facturată aferentă activității de depozitare a deșeurilor
	%
	0
	

	3.5
	Numărul de neconformități constatate de autoritățile administrației publice locale și ADIS Gorj privind activitatea de eliminare a deșeurilor
	Nr.
	0
	

	
	
	
	
	


Anexa nr. 7 la Contractul de delegare

Asigurările
(se vor atașa la semnarea contractului)
Anexa nr. 8 la Contractul de delegare

Garanţia de Bună Execuţie

(se va atașa la semnarea contractului)
Anexa nr. 9 la Contractul de delegare

Angajamentul ferm de susţinere din partea unui terţ, dacă este cazul
(se va atașa la semnarea contractului)

Anexa nr. 10 la Contractul de delegare
Contractele cu subcontractanţii, dacă este cazul
(se va atașa la semnarea contractului)
Anexa nr. 11 la Contractul de delegare
Acordul de asociere, dacă este cazul
(se va atașa la semnarea contractului)
2

